text:
Gramofon – Fonograf- Pikòp -Tokadisko
Seri di Herensia Kultural
Na prinsipio di siglo binti negoshi di industria di disko ta ‘floresiente’ na Estádos Unídos i na Europa. Columbia, Odeon i naturalmente ‘His Master’s Voice’ (Victor) ku su marka komersial: un kachó di rasa foxterrier sintá dilanti di ‘e mashin ku ta papia’ (the ‘talking machine’) ta skucha stèm di su doño. Poko tempu despues di 1900 Enrico Caruso, e popular kantante di ópera, italiano, ta graba mashá hopi kantika riba silinder di was pa e firma ‘Anglo Italian Commerce Company’, e ta graba den su kamber di hotel na Milan pa The Gramophone i Typewriter Company, despues yama ‘His Master’s Voice.’ Fonograf, tokadisko te na e momentu ei ainda tabata artíkulonan di luho. ‘People who sat in the cheap seats of theaters were not buying records’, asina Tim Gracyk ta skibi. ‘Only members of more prosperous classes could afford wax cylinders and one-sided discs featuring popular songs.’ Na Estádos Unídos ta haña silinder di was kumpra na 1904 pa 25 sèn di dòler, miéntras ku un disko grabá na un banda so ta kosta un dòler. Pero e kumpradónan a realisá ku e silindernan di was tabata mas frágil ku disko. Na Kòrsou tambe ta hendenan ku mihó posishon sosial por tabatin e privilegio di ta doño di fonograf. ‘Si bo tabata pober bo no por a kumpra un fonograf’, asina Jossy Rosales di e museo di muzik na Skalo ta splika. ‘Kumpramentu di disko mes kaba tabata demasiado karu. Kisas bo por a topa un fonograf den un bar elegante, pero sigur no den un shap simpel.’
Krènk
Den kas di mayornan di señora Capello (81) na Seru di Trapi tur dia tabatin tokamentu di disko riba fonograf. ‘Mayoria di biaha anochi asina ora mi tata tabata na kas. Na un banda tabatin un man di krènk. Mester a drei e, pero si bo no drei e basta regular e fer ta baha e ta saka un zonido manera ta keha e ta keha.’
Kashi di e fonografnan tabata bini na tur forma i tamaño. Tabatin estilo di un mesa riba pia ku tabata prònk entre mobilario den kas. E zonido ta sali via un korneta na forma di trèktu, ku ta di metal o, den modelo mas karu, di koper. Hopi biaha e kashinan ta trahá di mahòk òf di roble (eiken) ku lugá pa warda disko i banda di e tokadisko mes un baki chikitu pa e anguanan di stal, un sorto di feneta, ku ta dura un o dos disko. Ta fásil pa kambianan i nan ta barata: tin 100 di nan den un kaha di bleki.
E tokadisko ku NAAM tin, ta portátil i e ta parse un maletin. Via e espasio bou di kaminda ta toka disko ku ta montá den su bòm, e zonido ta pasa bai un korneta ku por klap habri i sera. E tiponan akí tabata trahá espesialmente pa sòldá i nabegantenan. Pero for di añanan binti fabrikadónan di e ‘maletin’ akí ta propag’é komo ‘ideal for picnics, camping and back porch listening’.
E promé diskonan ta trahá di ‘schellak’. ‘Schellak’ ta un materia ku ta konsisti prinsipalmente di ‘leisteen’ mula. Ta pone otro ingrediente pa duna e diskonan e kolo pretu bunita. Nan ta frágil.
Na 1927 e promé disko ku muzik di Kòrsou ta den pakus na benta. Tabata un disko di Columbia di Charles Maduro. Poko despues a Sali na Columbia mes i na Victor i Brunswick diskonan di otro kompositornan di Kòrsou, manera Rudolf Palm, Jules Blasini i Emirto de Lima. Tin speshalmente hopi diskonan ku muzik di Korsou di Brunswick, resultado di esfuersonan di e importadó Palais Royal. Despues di Segunda Guera Mundial ta bini disko di vinyl. Na lugá di e fer ta bini poko-poko e propulshon elektróniko. Fonograf ta desaroyá bira pikòp pa disko di revolushon 33 1/3 i 45, anto disko ta bai yama ‘LP” (longplay) òf ‘single’ (disko 45). Despues di guera Kòrsou ta haña su mes estudionan. Horacio Hoyer ta kuminsá na 1948, Thomas Henriquez un aña despues.
I awor? Den sala di kas i den outo bo ta tende awendia muzik digital di zonido di primera kalidat. Ku nostalgia nos ta keda kòrda e tokadiskonan ku segun e piesa ta toka un krakmentu ta kompañ’é. I e tek final naturalmente, señal ku e disko a kaba.
E ‘dòkter’ di Victor
Pokopoko Rodolfo Pardo mes ta kuminsá tofer ku e fonograf bieu di su tata. Kua porta ku el a bati, sea na instansianan na Merka o na Hulanda, niun hende no por a dun’é konseho kiko e mester a hasi pa drecha e aparato antik. Ku papel i pòtlot i ku un poko konosementu di oloshi e ta kuminsá traha. E opstákulo mayó ta e fer. E man di krènk ta duna e fer kuèrdè i e fer e ora ei ku sierto velosidat mester lora fer bèk atrobe. E mekanismo ku ta fiha liheresa di e kantidat di revolushon (e regulador) no ta traha mas. E material ‘fiber’, a seka kompletamente. Pardo ta konta: ‘Ademas un hende a dal e ku martin i a pone un kapa asina diki di fèt riba dje. Pero meskos ku mekanismo di un oloshi e fer ta pidi djis un tiki zeta.’ Ku perseveransia i un bon dósis di kreatividat a logra pa drecha ‘Victor’ i otro fonografnan pa nan papia atrobe. Pardo ta bai te Landfill bai buska e partinan adekuá.Un harspèl por ehèmpel ta sirbi na lugá di e angua di koper original. ‘Victor’ a kaba di hasi su último biahe. El a yega for di Merka via Mexico i el a biaha bini Kòrsou komo ekipahe di un nabegante. Awor e ta prònk den sala di un kas na Hulanda. ‘Di mi yu muhé”, asina Rodolfo ta konta. ‘Presis manera su tawela lo a gusta.
‘Pathéfoon’
‘Komo angua di toka disko di e otro mashinnan ku ta papia ta gasta asina lihé, loke ta motibu di hopi zonido èkstra molestoso, Pathéfoon a disidí di kambi’é pa un angua di safiro ku no ta gasta… Por toka diskonan di Pathé basta hopi biaha i nan ta keda mantené e forsa, e kapasidat i e tempo di e orkesta, e puresa, e volúmen i beyesa di stèm di e artistanan famoso, ku a kanta nos piesanan preferí. E repertorio ta konsistí awe di mas o ménos 25.000 grabashon na tur lenga … kantantenan maskulino i femenino, manera: Albers, Urluv, H. Van Oort, Dons, Noté Vaguet, Engelen-Serving, Tilly Koenen, Boninsegna, Wognum-koor etc., deklamashon di Speenhoff, Solser & Hesse, Dumas etc., e arianan mas famoso i konosí, kanto koral, ópera, opereta, piesanan instrumental toká pa orkesta, muzik sagrado, wals, polka, konsierto ku solo di flùit, fió i cello etc.’ Asina nos a lesa den un aviso publiká den Amigoe di aprel 1913 ku ta menshoná ademas ku diskonan Pathé ku un diameter di 35 sèntimeter ta kosta tres florin i esunnan di 28 sèntimeter ta dos florin ku sinkuenta sèn.
Ta fonograf òf ta gramofon?
Segun e dikshonario di Van Dale un fonograf ta un ‘aparato pa graba i reprodusí zonido ku yudansa di silinder di was’. Ora na 1877 e inventor Thomas Alva Edison kanta e kantika di mucha ‘Mary had a little lamb’ den trèktu di un fonograf, kaba e tende su propio bos ora e toka e silinder bèk, un era nobo ta habri pa forma di registrá muzik. No muchu despues gramofon ta bini riba merkado pa registrá zonido riba disko: disko gramofóniko. Mes kla ku hulandes ta distinguí e dos aparatonan, asina konfundí e konseptonan ta na ingles merikano. Un merikano ta yama un gramofon ‘phonograph’ i na prinsipio di siglo binti tambe ‘talking machine’.
Portrèt:
Gramofoon kolekshon Brenneker/Juliana (NAAM)
Ku nos gratitut na Jossy Rosales, Rodolfo Pardo, sra Capello i Tim de Wolf.
Fuente
www.audio-muziek.nl
http://nl.wikipedia.org
www.garlic.com
Tim Gracyk, ‘Music that Americans loved 100 years ago – Tin Pan Alley, Broadway Show Tunes (and related ‘Coon Songs’) and Sousa Marches’, www.garlic.com.
Amigoe (september 1903, april 1913)
Tim de Wolf, Discography of music from the Netherlands and Aruba. Walburg Pers, 1999
Teksto: Eva Harms, Bob Harms Foto: Stefan Ruhulessin, R. Pardo


c: text/html

text:
ORANJESTAD – Aruba ta habri frontera cu Corsou y Bonaire entrante dialuna 15 di juni 2020. Asina prome minister Evelyn Wever a anuncia durante e briefing pa coronavirus COVID-19. Despues ta habri frontera pa Europa, Canada y resto di Caribe cu excepcion di Haiti y Republica Dominicana, entrante 1 di juli 2020. Despues pa 10 di juli 2020, ta habri frontera tambe pa Merca. No tin fecha ainda pa habri pa paisnan Latino y Centro America.
TURISTA TIN DI PAGA $75 PA TEST Y $15 PA DIA PA ASEGURO PA SU ESTADIA
Aeropuerto di Aruba hunto cu Hospital a reuni y lo crea un espacio grandi net na e lugar di “Meet and Greet” den Terminal di Arrivals. E lo ta un espacio grandi pa asina hunto cu Hospital, por hiba pasaheronan cu a yega den e espacio ey pa check temperatura, haci un entrevista chikito riba sintoma, y duna nan un rapid-test. Pa esaki e turista tin di paga $75 pa e test. Despues tambe e tin di tuma un Aseguro di Covid pa su estadia na Aruba. Esaki lo costa $15 pa dia.

robotstxt: allowed

filter: keep


text:
ORANJESTAD – Casa di Gobernador di Aruba Alfonso Boekhoudt, esta sra Hanneke Boekhoudt, no a sinta keto mientras cu su casa ta eherce e funcion di Gobernador, y a publica recientemente su buki di receta, titula ‘Con Gusto!,. 30 succesrecepten’. E ta un buki, manera e titulo ta bisa, di 30 receta di cuminda na Hulandes. Gobernador mes a mustra su orguyo, door di lansa esaki riba su pagina di Facebook y a informa alavez cu e siguiente proyecto di su casa ta pa lansa e mesun buki na ingles. Ta desea e casa tur cos bon cu e buki. “Orguyoso di mi casa su logro” Gobernador a pone riba su pagina personal, mustrando su orguyo pa su casa.
PALM BEACH – Despues cu DOW a anuncia cu pa dia 23 di september 2022 e rotonde di Palm Beach lo a keda cla completamente, awor esaki ta bira dia 5 di October 2022. NoticiaCla a raporta esaki caba comienso di siman, esta cu e rotonde no a keda cla completo. Pero e motibo no tabata cla. E motibo pa e retraso tabata awacero. “ Pa motibo di awacero contratisa Arubaanse Wegenbouw Maatschappij a pidi pa pospone e fecha y diaranson dia 5 di oktober 2022 habri e rotonde completamente” DOW a bisa diabierna.
ORANJESTAD – Departamento di Salud (DVG) a informa e siman aki cu nan ta introduci vacuna Bivalent como COVID Boostershot pa tur 12+. Segun DVG, epandemia cu mas impacto a haci riba comunidad ta parce di ta tras di lomba y vacunacion sigur a hunga un rol hopi imporante den esaki. Apesar cu casonan di COVID na Aruba actualmente ta bon controla, Aruba mester keda vigila y tene cuenta cu posibel subida den casonan di COVID-19 yegando fin di aña. Esaki diferente profecionalnan ta pensa cu lo por bay pasa, pa cual motibo DVG den colaboracion cu Hulanda a dicidi pa introduci cambio den maneho y cuminsa cu preparacionnan nesesario pa reduci edad di e segundo boostershot di 60 aña pa 12 aña. Y na mes momento cuminsa cu un rond ripititivo di vacunacion pa tur 60+ pa logra e.o. proteha esnan mas vulnerabel y tambe preveni un peso grandi riba nos sistema di cuido medico y seguro di malesa.
PALM BEACH – Diahuebs mainta, e situacion di tempo tabata di tal forma cu esaki a genera algun hos riba laman, pero bon bisto for di tera. Riba e hotel strip di Palm Beach esaki tabata bon bisto y den careda di 10'or y mei por a nota varios di e hosnan. For di varios dia caba e stuacion di tempo ta instabil cu ta pone cu e islanan ABC ta haya retonan interesante. Corsou p.e. tabatin un anochi yena cu strena cu lamper, y Aruba basta awacero varios caminda.
ORANJESTAD – E presidente di e asosacion VWI (Vereniging van Werknemers met een Individuele Arbeidsovereenkomst in dienst van de Water- en Energiebedrijf Aruba (W.E.B.) N.V.), Ir. Richard Frank ta invitado den e programa NoticiaCla LIVE diahuebs anochi. Durante e programa aki, e presidente di VWI lo trata temanan manera e proceso di destaho publico riba molina di biento, credibilidad di director di Utilities NV y mucho mas. Tambe kico ta pasa si sigui cu e plan pa cumpra fuel oil for di Venezuela. No perde e programa aki sigur cu ta cuminsa pa 9’or awe nochi riba plataformanan di NoticiaCla esta Facebook, e website (check e button LIVE) y e app tambe (e button LIVE).


text:
Promovendus
Un promovendus (na latin: esun ku tin ku promové) ta un persona ku pa medio di hasi un investigashon sientífiko kompletamente independiente i pone e resultadonan den un tésis ke haña e titulo akadémiko doctor.
Segun normanan hulandes un promovendus no ta un studiante, pero un persona ku ta produsí konosementu sientífiko. Ta p’esei hopi di e personanan aki ta den servisio di un universidat na Hulanda. Pero tambe ta posibel pa promové dor di hasi un investigashon den un laboratorio industrial, un hospital òf un biblioteka sientífiko.


text:
WILLEMSTAD — Djaweps 16 di febrüari Minister Suzy Camelia – Römer i Domeinbeheer a duna inisio na trabounan di konstrukshon di e área di rekreashon i deporte na Kas Grandi. Tambe presente tabata habitantenan di e área, representantenan di Plataforma Bándariba i representantenan di Fundashon Kompleho Deportivo Casa Grande (KODEKAG).
Representantenan di MNO Vervat, Curaçaose Wegenbouw Maatschappij, Aliansa Civil & Roadworkers BV i LB Constructie, ku ta bai traha riba e proyekto, a splika ku e proyekto tin gran balor tantu pa e komunidat di Kas Grandi komo pa nan komo kontratista mes. Pa nan e proyekto ta un oportunidat mas pa kontratistanan lokal uni i yuda ku desaroyo di Kòrsou.
Domeinbeheer ta desaroyadó prinsipal di e proyekto aki i den koperashon ku Lyongo Architecture a logra yega na un diseño adekuá pa e área di rekreashon. Despues ku a tene un anochi di informashon na luna di yüli aña pasá, unda Domeinbeheer a presentá e konsepto di e proyekto di desaroyo i risibí remarkenan konstruktivo serka habitantenan di e área, a yega porfin na komienso di e fase di konstrukshon. CCM Engeneering ta e kompania enkargá ku kordinashon di e proyekto.
Minister Suzy Camelia – Römer, Domeinbeheer huntu ku kontratistanan i algun habitante di e área, a duna inisio na e konstrukshon di forma ofisial ku un akto simbóliko i un selebrashon ameno. Komo akto simbóliko a desvelá e bòrchi di proyekto situá dilanti di e área di rekreashon i deporte, kual ta mustra imágen di e plan di desaroyo. Esaki ta un di e proyektonan mas ku ta forma parti di Domeinbeheer su trayekto di optimalisashon ‘Rumbo pa Ekselensia’.


text:
ORANJESTAD, Aruba – 13 di September 2022: Ekipo di golf di Aruba Bank a bini hunto pa participa den e Over the Moon Charity Night Golf Tournament di Kiwanis Club of Palm Beach pa yuda recauda fondo pa obranan di caridad.
E ekipo a hunga un bon competencia y a pasa un rato ameno tur pa un bon causa. Ademas di yuda patrocina e evento, Aruba Bank ta contento di por a uni e talento “den cas” pa competi den un actividad comunitario deportivo cu un meta pa yuda recauda fondo pa obranan di caridad.
Nos ta felicita Kiwanis Club of Aruba cu un tremendo torneo pa un bon causa y ta felicita nos campeonan, Herman Brown, Lucio Maduro, Lisette Danker y Bryan Nemecek pa nan bon trabou.


text:
Gino y Felipe, e storia di e balor di animal pa bienestar di personanan...
Felipe tin un trabao hopi pisa. Pero, den mesun rosea Felipe ta hopi stima y tin tur libertad, cu su cuminda na ora y...
Giles Maduro: e âbee whispererâ di Aruba
Abeha rond mundo ta na peliger y na Aruba e no ta un excepcion. Pero e insecto valioso pa vegetacion y naturalesa en general...
Entrevista cu fotografo Hubert de Cuba: âSaca potret ta haci mi hopi contentoâ
âMâa sali di panchi pa candela.â Tur hende cu ta activo pa mas di 15 aña den paintball y ta inverti den e ultimo...
Un shimis inspira pa paz pa henter mundo a haya e prome luga na...
Capacidad y esfuerso pa supera su mes den campo aki ta haci cu tur dia e diseñador creador di su mesun marca Daniela Thielen...
E candela na Daltra: experiencianan di un dia di susto
E tabata manera rebiba un trauma. Asina Jessica Franken, ehecutivo na La Cabana a bisa di e candela na Daltra di Diamars siman pasa....
Aruba tin talento hubenil musical cu e grupo Rocking Youth Band
Tin asina tanto grupo musical awendia riba internet, cu ta resulta imposibel pa haya sa cuanto grupo ta nace cada dia. Na Aruba recientemente...
Niesha Butler, ex-atleta di WNBA y software engineer ta mira Aruba como e conexion...
âTin potencial na Aruba pa brinda e servicio di yamada y tambe riba tereno di informacion, particularmente pa motibo cu e pais ta multilingual.â...
Entrevista cu Adan Celis, vice-presidente di Fedecamaras Venezuela
Bon Dia Aruba a tene un entrevista cu e prome vice-presidente di Fedecamaras Venezuela, Adan Celis, den cual a discuti e tema di reapertura...
E Vermeer di Aruba ta cla pa comparti su coleccion di decadanan di fotografia
Aruba tin su propio Vermeer y su trabao no ta menos impresionante cu e maestro Hulandes. Ta papia aki di Rob Vermeer (77), kende...
Mervine Kock despues di campeonato di bodybuilding: Mi ta hopi contento y orguyoso; âE...
Algun siman atras Bon Dia Aruba a realisa un entrevista cu Mervine Kock kende tabata preparando pa su participacion den su prome campeonato di...


text:
Omar Tromp cu ta presidente di KvK den un entrevista a duna di conoce cu nan a reuni cu minister Dangui Oduber y relaciona cu e vacunacion y como Camara di Comercio ta haya importante cu segun nan e ta un tools pa nos sali for di e crisis si mas hende vacuna. Segun Tromp loke cu nan ta na altura di dje pa turismo ta demostrando cu e ta bayendo basta bon pa e proximo lunanan. Loke si tin na bista ta ora di pone Aruba riba un nivel di contagio halto y no sa ki efecto esaki lo haci na e turistanan cu ta bin. Ta mustrando e positivo e proximo simannan y luna nos dilanti.
Tromp a sigui menciona cu e confiansa den comercio a cuminsa subi poco poco tin un luz na horizonte, loke cu gobierno a bin cune ta cu companianan cu tin entrada bou di 84 mil no lo paga BBO y esaki ta positivo pa compania chikito y esunnan cu lo cuminsa. Pero e comerciante tin un confiansa un tiki mas cercano pa loke ta economia.
Tambe ta reuniendo periodicamente cu minister di finansas y economia y asta prome Minister, tambe tin reunion cu e minister di labor pa loke ta parti laboral. Tambe a pidi Gobierno cu Camara di Comercio kier ta na altura tambe di e landpakket y a reuni cu cada sector economico pa scucha nan banda y asina pasa e ministernan concerni e sintimiento di cada sector.


text:
Oranjestad-Alan Howell, Parlamentario di POR, durante reunion publico di Parlamento unda Gabinete Wever-Croes completo ta presente pa duna un informe riba e prome mitad di aña 2018 segun presupuesto a bisa cu “awe ta un dia special y diferente den Parlamento di Aruba. Awe ta prome biaha den historia cu un Parlamento ta manda yama gobierno pa bin responsabilisa su mes den e prome 6 lunanan di gobernacion”.
El a indica cu e mocion #63 cu a pasa ta uno cu a bin di parti di coalicion, y cu e ta purba compronde con oposicion por a vota contra pa yama gobierno pa controlanan. “Mi no por compronde. Unico cu ta ponemi pensa ta cu nan no tin custumber di controla, nan no sa kico ta controla y kisas ta dificil pa nan lesa compronde, pasobra nan a haye skirbi y djis voor nan mester a bisa, pero…ni esey”.
Howell a pone enfasis cu ta pa prome biaha den historia un colacion ta yama su propio gobierno pa bin responsabilisa su mes, algo cu normalmente oposicion lo mester a haci, pero un biaha mas, ni esey.
El a bisa cu nan si sa con ta yama gobierno y pone nan para straight ora tin mester, pero tambe bisanan ora nan ta haciendo un tremendo trabou. “Mi ta hopi satisfecho cu e manera cu Prome Minister ta hibando su maneho. E gabinete aki no a haya un situacion facil, djis pa forma gobierno mes e tabata dificil debi na e situacion den cual nos pais tabata. Danki na e profesionalismo grandi y deseo di mehoracion di Prome Minister, cu a forma un tremendo ekipo cu algun a pensa cu e no lo a nace, pero ora e la nace, nan a bisa cu e no lo cana. Contrario na esaki por mira un gobierno solido, firme cu ta tuma decisionnan na bienestar di nos pais”, Alan Howell a expresa.
Mustrando riba e echo cu e mandatarionan ta scucha Parlamento y no viceversa, Parlamentario di POR a bisa cu minister di Infrastructura kier a bin cu un tarifa di Serlimar cu lo tabata bon pa pais, pero Parlamento a bise si e por bin cu otro alternativa y esaki e mandatario a haci y presenta otro opcion cual Parlamento a aproba tambe. Mescos por wak den e ministerio di Asuntonan Social, unda tin un minister cu curason y deseo pa mehora e situacion social di nos hendenan. Minister di Finansa tambe ta tumando decisionnan cu por ta no ta popular, pero ta decisionnan cu ta na bienestar di nos pais.
Por mira un Minister di Salubridad cu ya caba a bin cu e Arubig, un Minister di Husticia cu ta haciendo lo posibel pa bin cu un KIA nobo, un Minister di Enseñansa cu ta wak pa tur mucha tin un lugar na scol y Minister di Transporte cu ta trahando fuerte pa realisa e proyecto di ferry.
Igualmente Alan Howell a bisa cu ora bo ta un gobernante of parlamentario bo mester sa ki ora un decision ta popular y ki ora no, pero tambe ora mester tuma e decisionnan cu no ta popular, tumanan y sali for di dje. Esey ta loke e gobierno aki ta haciendo, trahando na bienestar di nos pais.
Finalisando el a pidi cada minister pa splica cual ta e situacion den cual a haya nos pais, kico nan a haci te na e momentonan aki y kico ta e plannan pa sigui pa futuro.


text:
Arubabc
Bonbini na Mi Buki di Aruba, un alfabet unico over di Aruba! E buki ta uni hende jong y bieu disfrutando di e cultura arubiano. Tambe ta stimula pa siña. lesa y scirbi Papiamento! Cumpra di bo aki: mail@abcbooks.org.
Mi Buki di Aruba / Hardcover, 48 pagina na full colour, Papiamento/ English/Dutch.
Na Aruba, cumpra e buki na bookshop local:
- Plaza Bookshop, (Dakota)
- Superfood
- Intertoys (above Superfood)
- DeWit & VanDorp (Mainstreet/ Dakota/ San Nicolas/ Noord)
- The Deli Counter (Dr. Horacio Oduber Hospital)
- Divi Village & Sundeck
- La Cabana
- Tamarijn Resort
- Holiday Inn Resort
- Cocosol (Renaissance Mall),
- Island Breeze (Aruba Airport)
Uzando ArubABC e alumnonan por siña tocante diferente aspectonan di Aruba na momento cu nan cuminsa siña lesa y skirbi na Papiamento. E alumnonan lo desaroya conocemento di Aruba su naturalesa y cultura, mientras cu nan ta disfruta di e lesamento y siñamento.
Mi Buki di Aruba por yuda e maestronan den e proceso di enseñansa di diferente topico. Pa medio di e buki aki e maetronan por crea nan propio storia y ehercicio individual of klassikaal. E ArubABC ta mustra varios parha, fruta, mata, instrumento musical, sitionan y monumentonan conoci di Aruba. Cada palabra den Papiamento tambe ta traduci na Hulandes y Ingles. Mi Buki di Aruba ta enfoca riba mucha mas jong cu ta siña lesa, pero tambe e por wordo uza pa docente, mayor y mucha di tur edad.
Pa por a ehecuta e proyecto ABC, Steffen Maas a ricibi un subsidio di Prins Bernhard Cultuurfonds Caribisch Gebied (PBCCG). Departamento di Enseñansa di Aruba ta percura pa e distribuimento di e bukinan na tur e scolnan basico na Aruba. E proyecto ta wordo apoya door di e World Literacy Foundation.
Steffen maas su meta ta pa desaroya materialnan adicional pa complementa e buki ArubABC, por ehempel weganan di grupo, buki di ehercicionan y aplicacion digital como metodo di eseñansa. E lo aprecia si tin e posibilidad di por intercambia ideanan cu lo por mehora e materialnan adicional cu e lo kier desaroya. Comentarionan y sugerencianan tocante ArubABC ta bon bini y esaki lo por wordo manda via e-mail na mail@abcbooks.org.
Na Aruba, e scolnan aki a recibi e donacion di Mi Buki di Aruba: Agnes, St. Aloysius, Amalia, JN Andrews, Anglo, Sta Anna, Arco Iris, Arubanita, Aurora, Ayo, Bon Bini, Cacique Aterima, Cacique Macuarima, Caiqetio, Cayena, Conrado Coronel, Cristo Rey, St. Dominicus, Dornasol, Emmaschool, Faith Revival, Sta Famia, Fatima College, Felipe Tromp, Filomena, Fontein, St. Franciscus, Frère Bonifacius, Imelda, Jacinta, Kudawecha, Kukwisa, Laura Wernet, San Hose, Maria Goretti, Mariaschool, St. Michael, Mon Plaisir, Nos Paraiso, Pastoor Kranwinkel, Ora Ubao, Paso Pa Futuro, St. Paulus, Pieter Boer, Pius X, Prome Paso, St. Rosa, Rosario, Sagrada Curazon, De Schakel, Rayo di Solo, Sta Teresita, Washington, Graf von Zinzendorf
Si bo kier subscribe pa un book donation di mi Buki di Aruba, manda un e-mail pa Steffen Maas: mail@abcbooks.org.
www.abcbooks.org is operated by Studio Steffen Maas (owned by Steffen Maas) • Van Weelstraat 30a, 3022 ZD Rotterdam, The Netherlands. • Mobile/Whatsapp: +31 6 45128757 • mail@abcbooks.org, info@studiosteffenmaas.nl, www.steffenmaas.nl • Rotterdam Chamber of Commerce # 24297263 • BTW/VAT# NL001748321B39 Bank Transfers: • Abn Amro Bank N.V. The Netherlands / IBAN# NL76 ABNA 0422497436 (Steffen Maas) / Swift (BIC)# ABNANL2A • Aruba Bank N.V. Oranjestad, Aruba / Account# 3055980290 (Steffen Maas)
Copyright by abcbooks.org | Steffen Maas. All rights reserved. No part of this website may be reproduced in any form without permission of the copyright owners. Website Design ©2022 by sailboardsrotterdam.com


text:
ISBN: 978-99904-2-284-9
Holokousto durante i despues
$ 13,69 O.B Excl.
Fls 24.92
Moshé Liba
Holokousto, durante i despues ta un kolekshon di poesia, ku ta duna un impreshon realístiko di atrosidatnan inkomparabel kometé kontra gruponan minoritario den guera. E poemanan ta laga sinti ki impakto e susesonan tabatin durante i te ainda tin despues riba sobrebibientenan di guera mundial último. Pa esei e tomo tin dos sekshon: durante i despues. E kontenido di e poemanan ta un realidat penetrante. E estilo sobrio di skirbi ta sutil i bunita.
Moshé Liba ta un diplomátiko di Israel i profesor universitario retirá, ku, banda di e tantísimo funshonnan internashonal ku el a okupá, a dediká su mes na arte i tambe na arte literario. El a skirbi entre otro e tomo di poesia Holokousto. E tin hopi publikashon riba su nòmber na diferente idioma, inkluyendo bintiocho kolekshon di poesia. Su obranan di arte el a eksponé rònt mundu. Moshé Liba a yega di bishitá Kòrsou vários biaha i partikularmente Snoa. Konosí ta su publikashon na Ladino ku ta trata influensia sefardí riba papiamentu.
In stock
Compare


text:
Ora e nesesidat tei pa un operashon, bo ke un eksperto riba tereno di sirugia den bo banda. Na Curaçao Medical Center nos tim di siruganonan general ta ofresé kuido personalisá i téknikanan avansá pa kumpli ku bo nesesidatnan spesífiko. E ekspertonan riba tereno di sirugia aki ta di train den varios prosedura di sirugia general i téknikanan ku ta mínimo invasivo. Nos tim di sirugia tambe ta inkluí enfermeranan ku di train spesífikamente pa sirugia i anestesistanan ku bo pone bo seguridat i rekuperashon eksitoso na promé lugá; si bo prosedura ta tuma luga riba base ambulatorio òf e ta rekerí atmishon na hòspital. For di momento ku bo ta yega te na e momento ku bo por hasi e kosnan ku bo gusta ku e personanan ku bo stima, nos ta bo partner den kuido.
Pashèntnan pa sirugia ta keda atmití na un sala di enfermería òf tratamentu di dia. Despues di aki e pashènt ta wòrdu transportá pa e sala di operashon i despues e sala di rekuperashon. Una bes rekuperá, e pashènt ta bai bèk e sala di enfermeria.
Programa i Servisionan di e Departamento di Sirugia
- Akseso Sirugia pa Diálisis
- Sirugia Bariatriko
- Sirugia di pechu
- Sirugia Rektal
- Gastrointestinal Kompleto
- Sirugia na Pankrias
- Sirugia Pediátriko
- Proktologia
- Torakika i Sirugia Mediastinal
- Sirugia di Trouma
- Sirugia na Esófago
- Sirugia na kabes i nèk
- Sirugía laparoskópika i habrí di e apdómen
- Sirugía laparoskópika di galkanal
- Operashon di Tripa
- Sirugia vaskular
- Klínika pa herida ku kuido integral pa herida ku un tim ful ekipá (ortopédiko/sirugano vaskular/pedatria/enfermera pa diabétis/ spesialista hiperbariko).
Spesialista Sirugia
Michel Berry - Siruhano
Michel Berry, M.D. ta un sirugano general allround ku ta spesialisá den onkologia kirúrgiko, ku ta inkluí kanser na pechu, kabes i nèk, torakika (pulmon, esófago), i sirugia rektal.
Dr. Berry tin un training ekstensivo den sirugia bariátriko di persona ku ta sufri di obésitas i maneho di malnutrishon di e pashèntnan aki. Dr. Berry tambe ta direktor di e programa edukashonal ATLS di Kòrsou, i durante e añanan e la train varios dòkter den kuido avansá di trouma.
E ta miembro di varios asosashon profeshonal, entre otro di American College of Surgeons, Dutch College of Surgeons i International Society of Bariatric and Metabolic Surgeons. Tambe e ta presidente/direktor di e programa ATLS na Kòrsou i presidente di e asosashon di profeshonalnan médiko laborando na hòspital na Kòrsou.
Silke Flahou - Siruhano
Silke Flahou ta un sirugano general ku a sigi un training di un aña èkstra riba tereno di sirugia di apdómen. E ta interesá den tratamentu elektivo i di emergensia di malesanan di tripa (kondishonnan onkólogo i no-onkólogo di stomá i di tripa), bariatriko, malesa di galblas, reparashon di lis i hèrnia i otro kondishonnan kirúrgiko general manera por ehèmpel pia diabétiko.
E tin un parti grandi di su karera su dilanti ahinda i e ta keda gana eksperiensia den varios otro disiplina kirúrgiko. Den pasado hopi bia e la partisipá den investigashonnan sientífiko. E la presentá na varios simposio internashonal i a keda publiká den diferente diario médiko. E ta miembro di e tim Oropea di siruhanonan ku ta traha pa Artsen Zonder Grenzen. E ta komprometé na duna prioridat na bienestar di su pashèntnan, pa medio di bon komunikashon i brindando e mihó kuido posibel.
Jeannouel van Leeuwen - Siruhano
Durante su promé aña na Leiden, dr. Jeannouel van Leeuwen a wòrdu di train den sirugia di pechu i sobrá di su edukashon e la sigi den e hospital mas grandi di Bélgika na Gasthuisberg Leuven. Dr. Jeannouel van Leeuwen ta un siruhano general eksperiensiá i un eksperto riba varios tereno kirúrgiko for di 1993. Den komienso di su karera e la hasi hopi sirugia vaskular i di pechu, pero den e último 10 añanan e la bira hopi dediká i apresiá pa sirugia di onkologia, espesialmente pa kanser na pechu, gastro-intestinal i kanser rektal.
Durante añanan e la gana hopi eksperiensia den tratamentu di trouma di tehido moli i di herida. Komo un miembro senior di staf di e departamento di sirugia general, e ta un edukador i dosente pa studiantenan ku ta bin di Hulanda i di Bélgika (Gent, Antwerpen i Brussel). E ta un miembro di e CMC Tumor Board. Aktualmente un di su tareanan ta pa laga un legado atras ora e baha ku penshun na 2025 di un departamento bon organisá ku siruhanonan bon di train ku spesialisashon spesífiko pa sirbi komunidat di Korsou i region di Karibe.
Drs. Misset, M (Menno)
Surgeon
David Nellensteijn - Siruhano
E la kompletá su training kirúrgiko na e University Medical Centre Groningen na 2011. Despues e la kuminsa traha na SEHOS. Eksitosamente e la defendé su tesis di PhD tokante trouma pediátriko apdomal na 2015 i pa varios aña e ta forma parti di e American College of Surgeons (FACS).
Dr. Nellestein su area di ekspertisio ta trouma (ortopédiko) i sirugia pediátriko, pero tambe e ta atendé kasonan di sirugia general manera por ehèmpel sirugia laparoskópiko di galblas i tur sirugia di apdómen. Tambe e ta un guia pa stagiair i un edukadó pa esnan ku ta train pa bira sirugano na tres hòspital akadémiko na Gent, Antwerp i Brussels, na Bélgika.
Dr. Nellestein tambe ta Service Line Chief di e fasilidatnan di kuido agudo na Curaçao Medical Center, inkluso e departamento di emergensia, e sala di atmishon agudo i e kamber di geps. Dos bes pa aña e ta djòin un grupo di otro médikonan di emergensia lokal komo instruktor di Advanced Trauma Life Support (ATLS) pa e kurso di Curaçao ATLS.
Juan Rodriguez Vitoria - Siruhano
Dr. Boye MD PhD
Dr. Boye MD PhD a kompleta su estudio den kirugia general i diferensiashon onkológiko i siruhia di pulom na Leids Universitair Medisch Centrum, Leiden & Haga Ziekenhuis na Den Haag. Banda di sirugia general, su terenonan di interes ta sirugia kolorektal laparoskópika, kirugia pulmonar minimalmente invasivo i tratamentu kirurgiko di metástasis hepátikas (igra). Despues hopi aña na Hulanda, Dr. Boye a regresá Korsou na 2021 i e ta kontentu di por regresá su pais natal i pa por traha pa Kòrsou. Dr. Boye ta papia papiamentu, Hulandes i Ingles.


text:
Mayoria di hende ta duna di konosé di antemano kiko nan ke pa hasi ku nan restunan mortal: Dera òf kremashon. Den kaso ku deseo di e defuntu no ta konosí pa e famia, famia mes tin ku hasi un eskoho. Aki na Kòrsou mayoria di hende ta skohe pa wòrdu derá, aunke e kantidat di hende ku ta preferá kremashon ta kresiendo.
Dera
Den kaso ku ta dera e defuntu, mester tene kuenta ku e siguiente puntonan:
- Mester di un kaha di morto. Na El Tributo Nieuwe Haven por skohe entre diferente modelo di kaha.
- Mester di un kèlder, boka òf graf. Mayoria di biaha e famia mes tin su kèlder. Den kaso ku no ta asina, por kumpra un kèlder, graf òf boka na Morada Santa na Bottelier òf na un otro santana. Na Morada Santa Bottelier tin opshon pa kumpra e asina yama “derechonan di graf” pa un periodo di 15, 20 aña òf pa tempu indefiní.
- Famia ta responsabel pa midimentu di e boka òf kelder.
- Den kaso ku e famia ta bai usa e mesun boka di graf ku ta kontené restunan di un otro defuntu, mester tene kuenta ku ta te despues di 3 aña por bolbe habri e boka di graf, pa trasladá e restunan.
- E kantidat di restunan ku por bai den un boka ta 4 (defuntu)
Kremashon
Den kaso di kremashon mester tene kuenta ku e siguiente puntonan:
- Mester hür un kaha pa e kremashon
- Mester di un urna pa hinka e shinishi di e defuntu aden: tin urna di palu, nikel, i serámika. Den kaso ku ta bai stroi e shinishi riba laman tin e tipo bio-degradabel, ku no ta hasi daño na nos medio ambiente i tambe e “Scattering tube” pa stroi e shinishi.
Ta bon pa tuma na kuenta ku lei di Kòrsou ta preskribí ku pa stroi e shinishi riba laman, e famia i konosínan tin ku bai ku un boto por lo ménos 3 mia for di kosta di Kòrsou pa por stroi e shinishi.
Proseso di kremashon
E organisashon ku ta enkargá ku kremashon aki na Kòrsou ta e fundashon: Crefona (Crematorium Foundation Netherlands Antilles).
E prosedimentu di kremashon ta lo siguiente:
El Tributo ta hiba kurpa di e defuntu Crefona. Ta pone e kurpa den un fòrnu spesial di e krematorio. E proseso di kremashon ta dura vários ora. Despues di kremashon, ta pone e shinishi den e urna ku e famia a skohe i ta entregá esaki na El Tributo huntu ku e dokumentonan nesesario. E famia ta disidí kiko tin di sosodé ku shinishi di e defuntu.


text:
Kon ta preveni plamamentu di e coronavírùs nobo?
E medidanan di prevenshon mas importante ku hende tin ku tuma pa evitá e vírùs di plama ta masha simpel. Ta e mesun medidanan ku ta konta pa tur vírùs ku ta kousa kualke grip tambe.
Ta importante pa sigui e reglanan básiko di higiena:
- Laba man frekuente ku awa ku habon (si no tin disponibel usa handsanitizer ku minimo 60% alkohòl)
- Tosa i nister den doblá di bo kokoti òf usa lensu di papel i tira esaki afó mesora, kaba laba man.
- Tene distansha (mínimo 1½ pa 2 meter) for di hende ku ta visibelmente malu


text:
Oranje Fonds ta start buskeda pa Appeltjes van Oranje 2020
Oranje Fonds ta start awe cu su buskeda na proyectonan excepcional cu por tin chens pa gana un Appeltje van Oranje 2020. E tema di e aña aki ta ‘Amigo bo ta hunto’ y e premionan ta toca proyectonan amigo; proyectonan den cual hende ta yuda otro bay dilanti y ta keda sostene otro pa tempo mas largo. Bo por registra te cu 6 di october 2019 pa medio di oranjefonds.nl/appeltjes. Tres initiativa lo ricibi den luna di mei 2020 un Appeltje van Oranje for di man di Reina Máxima. Den Reino tin hopi hende cu pa un motibo of otro, por uza un yudansa. Pa e motibo aki, boluntarionan cu kier bira nan amigo y kier yuda, ta indispensabel. Afortunadamente tin hopi proyecto cu riba tur sorto di tereno, ta trece tur sorto di hende hunto: hende cu ta malo y/of solitario, hende cu despues di un periodo duro tin problema pa sigui cu nan bida, of esnan cu mester di guia personal pa siña nos idioma of pa desaroya nan talentonan. Caracteristica di e proyectonan aki ta cu ambos amigo ta enrikece bida di otro. Como Oranje Fonds nos kier demostra e versatilidad y nos kier balora e proyectonan di mas bunita cu un premio. Pasobra amigo bo ta hunto: ya cu hunto bo ta yega mas leu. Hunto nos ta haci nos pais un tiki mas bunita. Pa e motibonan aki nos ta busca e motornan tras di proyectonan social exitoso, cu nan enfoke amigo, nan forsa inovativo y pasion tin un storia hopi special pa conta con nan ta contribui na un comunidad mas social. Ken ta miho den mara amigo na otro, unda ambos ta satisfecho pa coopera di modo cu riba termino largo ainda ta bal hopi pa otro? Amigo Peter Douwes, director di Oranje Fonds: “Pa añanan largo nos ta sostene proyectonan den cual amigonan ta balora e reprocidad di nan contact enormemente. Boluntarionan ta registra mayoria bes pasobra nan kier duna sosten na un prohimo. Practica ta keda mustra cada bes atrobe cu nan mes tambe ta siña hopi di esaki y tin enorme placer den locual nan ta haci. E sintimento di un pa otro ta haci e enfoke amigo aki asina exitoso. Asina nos ta traha hunto na un sociedad na cual tur hende por participa.” E premionan Cada aña ta haci entrega di Appeltjes van Oranje na tres iniciativa cu na un manera exitoso ta trece diferente grupo di hende hunto of cu ta percura cu hende por participa atrobe den sociedad. Tur ganador di un Appeltje van Oranje ta ricibi un statua di brons, crea pa Princes Beatrix, y un suma di placa di 15.000 euro. Tur aña Reina Máxima ta haci entrega di e premionan. Den añanan di aniversario, esaki ta keda efectua pa Rey Willem-Alexander. Oranje Fonds Oranje Fonds ta boga pa niun hende no sinti nan mes exclui y pa tur hende por participa den comunidad. Pesey e ta sostene tur aña miles di proyecto cu ta trece hende hunto. E sosten ey ta consisti di efectivo, atencion y conseho. Rey Willem-Alexander y Reina Máxima ta pareha protector di Oranje Fonds.


text:
Apologia Avansá
Pa por inskribí pa e kurso aki, e studiante mester a kompletá e kurso di Apologia Intermedio ku bon resultado. E kurso di Apologia Avansá ta konsistí di 10 lès. Na final di kada lès, e studiante lo mester kontestá algun pregunta relashoná ku e kontenido di e lès. E mes ta determiná kon lihé e ta pasa dor di e lèsnan, pero nos ta duna un máksimo di 3 luna pa kompletá e kurso kompletu.
Komo parti di e kurso, e studiante tin ku entregá dos verslag i traha un eksamen final. Ku e produkshon di un bon resultado, e studiante ta risibí un sertifikado for di Apologetics for You.
Pa hasi su estudio, e studiante lo risibí tur material for di Apologetics for You, inkluso e buki Mi Tin Un Pregunta (formato PDF), skirbí pa Drs. Mallory Cijntje. Tur kosto pa e materialnan di estudio ya ta inkluí den e preis di inskripshon pa e kurso.
Ku e kurso di Apologia Avansá e studiante ta konstruí riba e base ku el atkerí for di Apologia Intermedio. Nos lo trata temanan mas avansá di e Fe Kristian ku klaridat, pero tòg ku sufisiente profundidat. E kreyente lo haña mas konfiansa i stabilidat den loke e ta kere, i na mes momentu e ta wòrdu prepará pa duna kontestanan sabí i verídiko. Algun tema ku nos lo trata ta:
-
E Historisidat i Konfiabilidat di e Evangelionan Bíbliko
-
E Kaida & Maldat Natural
-
E Origen di Bida
-
Avansenan Biokímiko & Étika
-
E Eksistensia di Shelu i Fiernu
Pa apliká pa e kurso aki, bo mester stòrt fl. 100 riba e number di kuenta 333305601 (MCB). Kòrda duna bo nòmber kompletu i hasi menshon di Apologia Avansá.
Despues di e pago, bo por registrá libremente. *Por fabor, saka un portrèt /screenshot di e pago pa inkluí na momento di registrashon.
Pa kualke iformashon relashoná ku e kurso, bo por tene kontako ku mi (Mallory Cijntje) libremente via mi cel. 6915205 òf via email: apologetics4you@gmail.com


text:
ORANJESTAD, Aruba – September 12, 2022 – Fundashon Stimami Sterilisami a logra recauda 35.000 Florin na su Summer Sidewalk Sale, e evento di benta di productonan di hotel di mas grandi na Aruba, cu a tuma lugar na Sun Plaza. “Nos ta sumamente agradecido pa e apoyo di nos comunidad local, cada contribucion y voluntario cu a haci e evento aki asina exitoso. E tawata hopi conmovedor pa wak cuanto organisacion a participa y tur e productonan cu nan a aporta. Nos kier agradeci Bucuti & Tara Beach Resort, Marriott Vacation Club, Ritz Carlton, RIU Hotel & Resorts, Tara Eco Supplies, Ben Kaufman, Yesenia Arends, Sun Plaza, Craft & Lola, New York Laundry, Nine Lives Foundation, Sgt Pepper’s Friends y Luna Foundation pa nan contribucionnan generoso y voluntarionan cu a participa. Tambe nos kier duna un danki special na e Directiva di Stimami, Jenny Erazo, Kamilla Erazo, Davika Hoo, y Jasmin Maduro, pa nan asistencia, tempo y dedicacion.” Ewald Biemans, Presidente di Stimami Sterilisami, ta splica.
E dia tawata repleto cu dealnan increibel riba productonan nobo y usa di hotel, actividadnan pa mucha cu a wordo organisa door di e Marriott activities team, y varios adopcion di cacho of pushi di Nine Lives Foundation, Sgt Pepper’s Friends, y Luna Foundation. E evento tawata un exito total cu un number record di personanan cu a atende. Tawata te asta tin un rij di cliente wardando dos ora prome cu e evento a cuminsa y casi tur producto a wordo bendi den e prome oranan.
100% di tur fondo recauda lo wordo usa pa cubri e costonan di sterilisacion di cacho y pushi via Stimami Sterilisami su campaña nacional di sterilisacion. Stimami Sterilisami ta invita henter pueblo y organisacionnan di voluntario pa registra nan cacho of pushi via www.stimamisterilisami.com pa asina Stimami por continua cu su mision pa mitiga e sufrimento di mascotanan bandona riba caya.
Fundashon Stimami Sterilisami
Fundashon Stimami Sterilisami ta un non-profit organization cu ta uza 100% di tur donacion pa ofrece subsidio parcial pa e procedura di sterilisacion pa tanto publico
FUNDASHON STIMAMI STERILISAMI www.stimamisterilisami.com
Aruba Bank 6012630190
KVK: S1744.0
1
en general, como tambe organisacionnan di boluntario cu ta cuida cacho y pushi riba caya. E organisacion su bukinan ta habri y ta wordo controla pa asina brinda transparencia total di e uzo di fondonan. Pa esnan cu kier aporta na e gran causa aki, por haci donacion directo na Fundashon Stimami Sterilisami:
Bank:
Acc. Number: Acc Name: Swift code:
Aruba Bank
6012630190
FUNDASHON STIMAMI STERILISAMI ARUBAWAX


text:
Marímbula
Seri di Herensia Kultural
Un hende ku no sa mihó lo por kere ku ta un maleta chikitu: un kahita di palu ku na su parti di ariba un man. Pero si bo fiha bon bo ta nota ku na e parti dilanti di e kahita nan a zag ku kuidou un buraku i djis bou di dje pega un teklado trahá di plachi plachi di heru. Esaki no ta niun maletin, ta un marímbula, yamá tambe ‘kontrabaho di pober’. Bo ta topa marímbula na tur sorto di variedat: ku i sin man, ku adorno i artístikamente tayá òf ku djis un kapa di vèrnis. Generalmente e muzikant ta sinta riba e kaha di resonansia, pero tin vershonnan tambe ku e ta pon’é riba skochi òf, durante karnaval por ehèmpel ta kolog’é na un kabuya rònt di su garganta. Mayoria di biaha ta pone e marímbula komo ekipahe di man ku su bòm riba suela, tin biaha ta pone pia di algun centimeter haltu bou di dje.
“Ta representante di un meskla di elementonan europeo i afrikano, karakterístiko pa gran parti di muzik caribeño”, asina Donald Thompson ta deskribí marímbula. E instrumènt akí tin hopi swing di su prekursor ‘sanza’. Pero e prekursor akí, konosí tambe komo ‘likembe’ òf ‘mbira’, ta muchu mas chikitu. Sufisientemente chikitu ku por ten’é ku dos man i tok’é ku dos dùim òf ku dùim i dedenan di mustra di tur dos man. Tin biaha e instrumènt klásiko akí ku bo ta toka ku dede no ta nada mas ku un rei di bara di heru riba un planki, tin biaha ta usa kalbas i hasta kráneo di hende komo kaha di resonansia.
I den esei ata époka kolonial ta drenta. “E katibunan afrikano no a karga nan instrumèntnan trese region Caribe”, asina Michael Sisson ta skirbi. “Pero sí nan tradishonnan. Nan tabata traha nan instrumèntnan ku e material na nan alkanse.” Sisson ta menshoná komo ehèmpel ‘cajón’ (pronunsiá: ‘kahon’), primu di marímbula i ‘ku no ta muchu mas ku djis un kaha di palu bieu’. E promé deskripshonnan di e vershon caribeño di e ‘sanza’ afrikano nos ta topa meimei di siglo diesnuebe den reportahenan di biahe, dikshonario i obranan literario. No muchu despues Walter Goodman (1870) ta deskribí kon hende pretunan na Cuba tabata toka ‘riba un instrumènt primitivo trahá di un kaha firkant riba kua nan a disponé pida pida plachi di heru fleksibel na diferente largura i tono’. Sanza cubano ta nase. No pòrnada. Na parti oriental di Cuba ‘son’ ta nase. Muzikantnan di pueblo, krioyo i pober tabata interpretá tekstonan ranká di bida real, kompañá pa bongo, tres i marímbula. Un époka nobo ta kuminsá. Sanza tabata hunga un ròl ainda durante selebrashonnan religioso i místiko. Marímbula ta pèrdè e funshon tradishonal ei i ku ‘dos pia riba suela’ e ta drenta komo baho harmóniko den muzik di ‘son’. Awor e ta profilá ku un kaha di resonansia mas grandi i ku tononan pisá i abou. E kaha di resonansia awor ta preferiblemente trahá di e palu duru di pino òf di seder, ku ta resistente kontra humedat i insekto. Pero hopi biaha ta usa triplèks ku tin un akústika ménos bon. Kon dekorativo e instrumènt ta resultá finalmente, ta dependé di abilidat di e hende ku trah’é. Tin algun ehemplar ku pintura di henter un panorama ariba, pero tin tambe ku ta haña djis un la di vèrnis. E buraku den e kaha di resonansia ta generalmente rondó, mitar rondó, triangular òf na forma di kurason. Komo tekla, ku ta ‘lamèl’ di heru, nan tabata gusta usa ántes fer di fonograf. E stal akí tabata bon steif i sin embargo fleksibel. Despues ta bin skohe pa nesesidat – fonograf ya ta skars riba merkado – fer di oloshi i blat di kuchú i di zag. Na Jamaica nan ta usa hasta hupel di barí i di boko di ròm. Ta un bista straño, mira un muzikant sintá riba su propio instrumènt, su kurpa mandá un poko dilanti, ta toka ku punta di dede di esun man i ta bati ku e otro man riba e parti di banda di e marímbula. Kuantu mas tekla di vários largura e instrumènt tin – sa tin di tres, kuater, pero tambe di dies tekla – tantu mas tono bo por toka. No ta eksistí mitar tono, p’esei no semper por stèm e tono baho di un marímbula mes zùiver ku e otro instrumèntnan. ‘Pero semper bo por haña un not ku ta basta pegá, ku ta parse esun zùiver’, segun Thompson, ku ta sita un trahadó di instrumènt di Puerto Rico: “Loke bo mesté ta un not abou, un not haltu i un no tantu haltu. Sobrá ta ritmo.” Ritmo di son ta konkistá Cuba na añanan binti di siglo pasá, pa gran disgustu di burguesia i outoridat di e pais, ku ta konsiderá e muzik ei ‘funesto’. “Loke blues ta pa Norteamérica, son ta pa Latinoamérica”, asina Sisson ta splika e éksito. Una bes ku e ‘tersetonan’ ku bongo, tres i marímbula a ranka sali di kunuku bini stat, nan a krese bira seksteto i despues septeto ku maraka, kitara i klave. Na prinsipio di añanan trinta e keintura di son ta waya bini Kòrsou. Aki tambe el a resultá kontra smak di e élite lokal. Septeto Kòrsou, despues Conhunto La Fama, ta introdusí marímbula na nos isla na aña 1933. Tabata traha e marímbulanan aki mes. Ora na añanan kuarenta forsa di kompra oumentá, marímbula tin di hala un banda, traha lugá pa kontrabaho, ku eksepshon di gruponan manera ‘Estrellas di Merengue’ .
Fuentenan
Jos Gansemans, Volksinstrumenten, Koninklijk Museum voor Midden-Afrika, België, Terneuzen, 1989.
S. ‘Yapi’ Martijn, Kòrsou Musikal, Un dokumentashon di nos historia musikal popular entre 1930 i 1989, 1e Tomo (dekada 30, 40 i 50
Helio Orovio, Diccionario de la Música Cubana, Cuba, Havana, 2e editie,1992.
Huib Billiet, De klank van de houten druppel, BRT-uitgave, België, 1988
María Elena Vinueza González, Marímbula, in: Instrumento de la música folclórico-popular de Cuba, Centro de Investigation y desarollo de la musica Cubana.
Donald Thompson, The Marimbula, an afro-caribbean Sanza, University of Puerto Rico
Michael Sisson, The story of the Marímbula, www.cloudeninemusical.com.
Teksto: Eva Breukink


text:
In honor of our 10th anniversary we’ve published this video to share our gratitude with the most important individuals that made these 10 years possible. Our supporters, donors, followers, partners and so much more. Each person carrying the vision a future...
Kendrick Dorothea a kuminsá AP Center dor ku e kera drecha su kanamentu. E tin difikultad di kana dor di un tumor benigno ku e tin den su wes’i lomba. Esei ta afektá su nervionan pero dor di a kuminsá hasi ehersisio na AP Center ela mira resultadonan positivo....
Probechá di e oportunidat pa bo por haña un sita gratis pa nos proksimó Dia Habrí di AP Center. E sentro di ehersisio spesial pa personanan ku ta den ròlstul of ku tin difikultad pa kana. Klek aki pa registrá:...
Alton su bida a kambia kompletu dor di su aksidente pero hasiendo ehersisio na AP Center ta yude pa e por keda aktivo i sigui bai dilanti. Registrá pa e sigiente Dia Habrí pa abo tambe por eksperensiá e benefisionan di ehersisio maske ku bo ta den ròlstul òf ku bo tin...


text:
Dia Internacional di Idioma Materno
Dia 21 di februari di tur aña ta Dia Internacional di Lenga Materno. Segun proclamacion di UNESCO. Departamento di Cultura Aruba (DCA) ta organisa e proyecto di “Arte di Palabra” (ADP) cu ta un competencia conta cuenta y di storia cortico, poesia pa hoben escolar.
ADP Interinsular ta un competencia entre Corsou, Boneiro y Aruba. Esaki ta un competencia pa alumnonan di scolnan avansa cu DCA ta organisa for di 2009 y cu aña pa aña e interes bou di nos hobennan ta creciendo pa participa.
Meta di e proyecto aki ta pa duna hoben oportunidad pa demostra nan creatividad literario; pa promove lesamento y skirbimento den nos idioma Papiamento; pa stimula publicacion di arte literario den Papiamento. Y tambe pa e hobennan di A.B.C. tin un intercambio den nan cultura.
Cu e proyecto aki DCA ta traha hunto cu Grupo di Corectornan di Papiamento y Fundacion Lanta Papiamento. Pa medio di e competencia di Arte di Palabra ta stimula e hobennan pa medio di nan poesia of cuenta cortico haci bon uzo di nos idioma Papiamento y enrikece nan conocemento di nos idioma.
Departamento di Cultura Aruba (DCA)
Ora di saca informacionnan cultural di tur loke ta publicacion DCA ta haci su esfuerso pa percura pa tur ta den bon idioma Papiamento. Publicacionnan manera “Nos Isla”, foyectonan di nos Simbolonan Nacional, manera nos escudo, himno y bandera, Celebracion di San Juan, Dera Gay, Proyecto di Expedicion Rescate y esun di e aña aki cu lo presenta Expedicion Rescate Naturalesa (ERN). ERN ta trece informacionnan valioso di nos flora y fauna. Tur esaki den un exposicion interesante na Parke Nacional Arikok pa publico en general y nos muchanan di scol.
Ora di duna relato den forma oficial DCA ta aplica e Vocabulario Ortografico di Papiamento di 2009.
Den sentido general ta considera idioma, como e medio unificador di mas importante di un cultura. Idioma ta carga tur pensamento y experiencia humano, cultura y identidad. Idioma ta transferi cultura.
Mirando esaki DCA tin idioma Papiamento como un punto importante den su educacion cultural. Como cu ortografia tambe ta un simbolo sumamente importante, como muestra di un propio identidad. Mester mustra cu e oficialisacion por crea aprecio y stimula nos pa, cu orguyo y amor, siña nos hendenan conoce e historia di nos idioma materno bon y promove e uzo corecto di papi’e y skirbie (papia- y skirbimento).
Durante e desaroyo di nos idioma materno Papiamento y como Departamento di Cultura Aruba bou auspicio di Ministerio di Cultura ta keda enfoca pa su retonan pa educa, promove, cuida y hacie mas conoci e bon uzo di nos Papiamento pa generacionnan cu ta bini.
Info / Contact
DCA | Departamento di Cultura ArubaScroll To Top
- March 2022
- February 2022
- February 2021
- October 2020
- December 2019
- September 2019
- August 2019
- May 2019
- December 2018
- November 2018
- September 2018
- August 2018
- July 2018
- June 2018
- May 2018
- January 2018
- September 2017
- April 2017
- March 2016
- February 2016
- May 2015
- February 2015
- June 2014
- May 2014
- February 2014
- April 2013
- March 2013
- February 2013
- March 2012
- February 2012
- December 2011
- November 2011
- August 2011
- July 2011
- February 2011
- August 2010
- July 2010
- May 2010
- April 2010
- March 2010
- February 2010
- January 2010
- November 2009
- October 2009


text:
Fundacion Lanta Papiamento
Oranjestad – Fundacion Lanta Papiamento (FLP) tin como meta primordial di conscientisa pueblo di Aruba tocante Papiamento cu ta idioma oficial y idioma nacional di Aruba, y idioma materno di e gran mayoria di e poblacion di Aruba. FLP ta realisa un variedad di actividad educativo y cultural pa yega na su meta.
Por ehempel recientemente FLP a ofrece pa di dos biaha un les publico di Papiamento. FLP ta organisa entre otro charla tocante topico linguistico y literario, evento literario, cultural y educativo, concurso di ortografia. E proximo actividad riba agenda di FLP ta un conferencia linguistico internacional. Directiva di FLP tin ya caba un aña y mey ta trahando duro riba organisacion di e conferencia aki.
Directiva
Actualmente directiva di FLP ta consisti di Rensley Mathilda (presidente), Candelaria Dirks (vice presidente), Etlien Croes (secretario), Gilbert Damian (di dos secretario), Josephina Maduro (tesorero), Robert Nieuw (di dos tesorero) y e miembronan Bertha Wolff, Julie Thodé y Glenda Reiziger.
Fundacion Lanta Papiamento ya tin 5 aña ta boga pa cambio di acercamento, posicion y maneho relaciona cu Papiamento y pa mehoracion y desaroyo di e status di idioma Papiamento, tanto localmente como internacionalmente.
Plataforma Union di Papiamento
Pa yega na e meta ta traha riba cooperacion y intercambio di informacion cu otro organisacion den Reino cu tin un meta similar. FLP tin partner manera Fundashon Akademia Papiamentu di Corsou, Fundashon Alsa Papiamentu y Fundacion Dushi Papiamentu di Boneiro y Fundashon SPLIKA di Hulanda. Hunto cu e fundacionnan aki a constitui Plataforma Union di Papiamento. Trahando hunto cu e organisacionnan aki FLP ta trata na crece, siña mas, logra mas y yega na un publico grandi.
FLP ta traha hunto cu diferente organisacion local tambe pa asina amplia cada bes su red social y busca oportunidad pa por sigui traha di un manera dinamico. FLP ta duna informacion tocante su actividadnan entre otro tambe pa medio di su Community Page riba Facebook.
Conferencia Internacional di Lenga di Caribe na Aruba
Pa prepara e Conferencia Internacional di Lenga di Caribe cu ta tuma luga di dia 5 pa dia 8 di augustus proximo FLP a forma un Comision Organisado Local (COL) hunto cu Biblioteca Nacional Aruba, Instituto Pedagogico Arubano (IPA), Departamento di Cultura Aruba, Departamento di Enseñansa Aruba (DEA), Universidad di Aruba (UA), Grupo di Corector di Papiamento y Fundacion Bon Nochi Drumi Dushi.
E COL aki ta traha estrechamente cu e organisadonan principal di e conferencia cu ta Society for Caribbean Linguistics (SCL), Society for Pidgin and Creole Linguistics (SPCL) y Associação de Crioulos de Base Lexical Portuguesa e Espanhola (ACBLPE).
Na e conferencia aki un publico grandi ta haya hopi informacion cientifico di e idiomanan concerni, incluso di Papiamento, y por bay den discusion, haci pregunta y papia cu otro riba diferente aspecto interesante di e idiomanan di Caribe.
FLP cortesmente kier invita tur persona interesa pa participa na e Conferencia Linguistico Internacional aki. [mas informacion]
Desaroyo di un bon maneho y planificacion di idioma ta na bienestar di tur sector den comunidad, di gobierno y, en especial, di enseñansa.
- March 2022
- February 2022
- February 2021
- October 2020
- December 2019
- September 2019
- August 2019
- May 2019
- December 2018
- November 2018
- September 2018
- August 2018
- July 2018
- June 2018
- May 2018
- January 2018
- September 2017
- April 2017
- March 2016
- February 2016
- May 2015
- February 2015
- June 2014
- May 2014
- February 2014
- April 2013
- March 2013
- February 2013
- March 2012
- February 2012
- December 2011
- November 2011
- August 2011
- July 2011
- February 2011
- August 2010
- July 2010
- May 2010
- April 2010
- March 2010
- February 2010
- January 2010
- November 2009
- October 2009


text:
Maharishi Mahesh Yogi a trese Meditashon Trasendental na mundu 50 aña pasá i 5 miyon hende a siña praktik'é.
Desplegá benefisionan di Meditashon Trasendental
Meditashon Trasendental ta habri e potensha kompletu di bida. Investigashon ekstenso a saka'fo ku e ta baha strès i preokupashon ku komo resultado mas pas interno, kreatividat, salú, eksito i felisidat.
Meditashon Trasendental
Meditashon Trasendental ta e forma di meditashon di mas puro, simpel, i efektivo ku mundu a konosé. E ta e téknika puro di trasendé – trankilisá te e estado di konsiensia mas poderoso – liber di niun kontròl di mente òf proseso di pensamentu. Meditashon Trasendental
Kon pa siñaDi solamente maestronan sertifiká i solamente personal un hende por siña Meditashon Trasendental (MT). Ta praktik'é 20 minüt dos biaha pa día sintá kómodamente ku wowo será. Siña Meditashon Trasendental
Tuma e prome paso…
Yama Sentro di MT na number di telefòn+5999 510 4058 òf +5999 560 8520
Transcendental Meditation:
does it work?
"Your mind becomes stiller and less troubled by thought. It's a nice feeling. I've decided I'm going to stick with it ... because it's an almost embarrassingly luxurious thing to do."Full article


text:
Awe 7 di april ta Dia Mundial di Salud! E fecha aki ta wordo conmemora mundialmente tur aña. Pa e aña aki Organisacion Mundial di Salud (OMS/WHO) a scoge e tema ‘Hunto pa un mundo mas husto y saludabel’.
Cu e tema aki OMS ta haci un yamada urgente pa elimina inigualdad y mobilisa accion pa un miho salud pa tur hende.Na Aruba nos por conta cu un seguro medico general, esta AZV, cu ta cubri e cuido medico di tur cuidadano residencia na Aruba sin distincion di rasa, edad y status.
Lastimamente esaki no ta e caso na hopi pais rond mundo. Tin miyones di persona cu no ta conta cu e beneficio aki y hopi biaha ta esnan mas pober. Banda di un seguro general, cuido propio ta sumamente importante pa mantencion di un bon salud.
Salud, sin duda ta nos rikesa di mas grandi. Tur inversion haci pa mehora y mantene bo salud y esun di bo famia ta un bon inversion.Instituto Biba Saludabel y Activo (IBiSA) conhuntamente cu Plataforma Promocion di Salud kier a enfatisa e importancia di sigui cuida y mehora bo salud specialmente den e periodo aki cu mundo y Aruba ainda ta den e gara di COVID-19.
Keda pendiente pa mas informacion di salud y con pa sigui ‘Boost bo defensa’ den media y media social di IBiSA y miembronan di Plataforma Promocion di Salud cu ta Departamento di Salud Publico, SVb, AZV, Hospital Dr. Horacio Oduber, FADA, WGK y IBiSA.
Hunto ban para keto un rato, awe riba Dia Mundial di Salud, pa aprecia y duna danki pa beneficionan cu nos tin na Aruba, y na mesun momento compromete nos mes pa sigui cuida nos salud y esun di nos famia.


text:
ORANJESTAD – Dialuna 1 di November Prome Minister di Aruba durante Conferencia di Prensa di Gobierno di Aruba a elabora riba e situacion actual pa locual ta Covid na Aruba. Segun cifranan di luna di october por mira cu un bes mes e crisis a stabilisa. E variante Delta a resulta di ta e di cuatro ola di Covid na Aruba, causando hopi daño, tabatin hopi caso activo y varios caso di fayecimento. Na comienso di luna di october tabatin 227 caso activo di Covid y durante di e luna di October e cifra aki a baha te na 140 y ta finalisa e luna cu 177 caso activo.
Situacion na hospital
Cifrannan na hospital ta indica cu na inicio di luna di october tabatin 4 persona den cuido intensivo y ta termina e luna tambe cu e mesun cantidad. Sinembargo, tin 11 persona den cuido intensivo na Colombia. Ademas, den luna di october 40 persona a wordo admiti den hospital di cual 13 a bay cuido intensivo. Si compara cifra di october cu september unda cu tabatin 69 persona admiti den hospital, ta mira cu situacion ta bayendo miho pero cu ainda no a sali di problema.
Prome Minister Evelyn Wever – Croes a splica cu hospital ta pasando den mudansa, debi na e trabounan di reconstruccion na hospital. Debi na Covid a pospone e mudansa aki pa hopi luna y e ta costando hopi placa mes (dos siman di tardansa ta costa mey miyon florin). A aplasa e mudansa aki pa por a atende cu Covid, pero aworaki no por pospone mas. Den esaki ta keda faltando (tekort) 33 camber, consecuentemente e presion riba hospital ta birando mas grandi y e capacidad ta mas chikito.
Locual ta spera pa november
Teniendo cuenta cu e situacion na hospital y tambe considerando cu ta drentando periodo di ‘high season’, e ta importante pa comunidad ta mas cauteloso si kier drenta december y januari sin cu mester bin cu medida adicional. Un descuido awor ta pone cu e dianan di fiesta tin cu pasanan paden un biaha mas, Prome Minister a enfatisa. Esaki tin consecuencia pa Aruba su turismo netamente den un temporada cu hopi hende ta depende di e temporada pa recupera locual cu nan no por a logra gana den lunanan anterior. Banda di e consecuencia financiero e ta afecta cada ciudadano tambe cu no por celebra Pasco y/of Fin di Aña na manera tradicional pero cu cautela.
Gobierno ta pidi pa comunidad ta mas atento y sigui atene na reglanan di higiena, mantene distancia, cuida bo mes y famia. Den fin di siman a mira un situacion basta lamentable di comportacion di comunidad, pa cual kier sigui enfatisa riba e importancia pa cada persona cuida nan mes.
Medida adicional di Merca
Pa tur esnan cu ta biaha of tin pensa pa biaha pa Merca, ta importante pa tuma nota riba e medida di mas nobo cu Merca a introduci: Entrante 8 di november bo por bay Merca solamente si bo ta vacuna. Esaki no ta un regla di Aruba, e ta un regla di Gobierno di Merca. E exigencia aki ta encera cu bo mester tin tur dos vaucuna y mester ta mas cu 14 dia cu bo a ricibi e di dos vacuna, pa bo por biaha pa Merca. Tin algun excepcion pa muchanan cu no por vacuna y algun excepcion humanitario.
Grado di vacunacion
Pa locual ta trata e porcentahe di populacion cu ta vacuna, Prome Minister a duna di conoce cu ta mira aumento den e grado di vacunacion. 76% di populacion general ta vacuna y esnan riba 60 aña ta 84% vacuna. Mester remarca tin 3000 persona cu a haya nan prome vacuna pero cu a lubida di bay busca e di dos vacuna pues ta pidi pa e grupo aki bay vacuna.
Vacuna ta e unico arma cu te ainda a prueba di por frena e pandemia y evita cu hende ta bira hopi malo.
Pa finalisa Premier Wever – Croes a expresa: “Gobierno, Aruba y e grupo di esnan vulnerabel ta conta cubo. Si aworaki nos duna di nos parti, fin di aña lo por tin un temporada cu ta mas trankil, mas stabilisa y cu turismo por sigui crece pa nos economia por sigui crece. Ban hunto biba mas saludabel y traha riba nos sistema inmunologico pa bringa tur griep y malesa. Aruba ta di nos tur. Hunto nos ta recupera”.


text:
Nos tin un gobierno cu no tin interes general di nos pueblo na pecho. Nos tin un gobierno cu enbes di construi ta destrui. Unda nan pone nan man nan ta hasi daño. Aruba ta den un crisis economico cu no por permiti nos bay den aventura cu compania sospechoso. Nos a yega na un cruzada cu mester pone un stop na aventura pa evita cu ta perhudica nos pueblo en general. Locual cu Aruba ta pasando aden ta locual cu Venezuela a pasa aden cu e supuesto socialista di siglo 21. Awe nos por mira e situacion di nos bisiña.
Nos compania WEB NV no ta pasando den un bon tempo paso no a hedge cu consequencia cu nos tur tin cu biba cu aumento di prijs di awa y electricidad. Un aumento cu sigur ta pisa den nos tur nos cartera. Esaki sigur ta mal maneho di nos gobierno. Ora nos tende awe di aventura di Eagle LNG nos mester conclui cu atrobe ta interes personal ta bin na prome lugar. Abogadonan mes tabata contra di e negosacion cu Eagle LNG y a bandona e negosacion. Nos no mester lubida pakicoo directornan mester a move pa e deal wordo cerra cu Eagle LNG.
WEB NV tabata tin un plan bon hinca den otro cu lo tabata na beneficio di nos pueblo. Na maart 2021 a pone un stop pa a hinca Eagle LNG den wega. Eagle LNG lo bay sali mas caro cu e compania cu WEB N.V. tabata handle cu n’e. Un berguensa pa nos gobierno cu ta forsa WEB N.V. deal cu Eagle LNG. Nunca WEB N.V. tabata tin contract di duracion di 20 aña cu un compania.
Nos parlamentarionan cu a apoya e deal cu Eagle LNG, sin a haya e oportunidad pa waak e contenido di e deal, mester sconde nan cara paso nan sigur no a sali na defensa di nos pueblo sino a prefera dy defende interes di otro hende. Cu ki cara boso por bai cana den pueblo y pidinan nan confiansa un biaha mas.
Utilities mester keda leuw for di e proyecto di molina di biento. Decision aki no ta sano pa nos compania WEB N.V. mucho menos na interes di pueblo. Ki mishi un hende cu a hasi audit den nos compania di WEB NV bay lanta un compania pa despues bin destrui nos compania di awa y electricidad. E manera di negocia cu hendenan dudoso ta lanta hopi sospecho y mas ora cu ta forsa pa e deal aki bay door.
Esaki mas cu nunca ta e motibo pakicoo pueblo mester corre cu e gobierno comunista aki den e siguiente eleccion. Un gobierno cu ta atrapa derecho di nos pueblo. Un gobierno sin integridad y cu no tin bienestar di nos pueblo na pecho. Un cos ta sigur tur esnan cu ta sinta den e stoel di autoridad pa hasi bon y bo no ta hasie bo ta pasa pa forma parti di maldad. Tene bon na cuenta cu bo tin cu duna cuenta na Dios. Si bo ta yama pa hasi bon y bo no ta hasie ta pica. A yega e momento pa nos salba Aruba. Un gobierno husto ta un gobierno cu ta honra Dios.


text:
-
Contact
- lionel_326@hotmail.com
‘Hoy se bebe!’
Ayera nochi, bo sa kiko mi a bebe? Djus! Ora mi ta den un evento sosial (si mi bai), bo sa kiko mi ta bebe? Djus tambe. Karnaval, Pasku, aña nobo, i tur sobra momento, mi sa keda bebe djus. Pero awe mi ta bai hasi un eksepshon. Awe mi ke lubida doló i tristesa, pesei awe sí—aparte di hopi awa— lo mi bai bebe djus tambe. Mi no tin bergwensa di bisa ku mi no sa bebe alkohòl—nunka. Pero mi sa mi ta diferente na hopi otro hende, ku pa deseo di pertenesé na e grupo mas grandi, ku orguyo lo bisa ku nan si ta bebe—bebe te bira fuma!
Djaluna anochi tabata basta drùk den kaya, i den riffort mi a mira un grupo di hóben ku tabata konsisti di tres dama i dos kabayero. E damanan tabata tin kada un 2 bòter di serbes den nan man, i nan tabata mustra fuma. E kabayeronan tabata hasi loke nan ke ku nan. Mi no sa kiko nan ta di otro, ni mi no sa si e damanan tabata ke pa e gainan mishi ku nan. Tur loke mi sa, ta ku e promé slòk di alkohòl, e damanan a hasié konsientemente.
Alkohòl un simpel molekül, pero ku efektonan kompleho riba nos seleber i kurpa. Pa kuminsá, alkohòl ta un droga, ku na momentu ku e drenta bo kurpa, e ta puru venenu. Nos kurpa por prosesá solamente un kantidat limitá (20 mililiter) di alkohòl pa ora. Tur loke bo bebe riba esaki, lo bai dirèkt den bo sanger i kuminsá hasi daño na bo kurpa.
Den bo seleber alkohòl tin efektonan kompleho, kual den kuminsamentu ta pone bo sinti bon, redusí strès. Den un ambiente festivo, e ta stimulá euforia. Mas bo bebe, mas bo ta mira ku bo kurpa i mente no por prosesá esaki. Na momentu ku bo ta bou di efekto di alkohòl (‘tipsy’ òf fuma), bo kurpa ta intoksiká!
Ta keda un misterio pa mi si, kon bin nos ta papia di ‘bebement’i alkohòl’ manera ta algu sumamente positivo, heroiko i fasinante e ta. Ta manera kos ku ta un orguyo hende ta sinti pa por bisa, “Ombu, ayera mi a bebe fuma fuma.” Si, mi sa ku e ta algu legal, i sosialmente aseptá. Pió ku sosialmente aseptá, el a bira un ingrediente pa krea ambiente den nos bida sosial. Si bo ta den un grupo di hende ku ta bebe, lo bo no keda aseptá pa e grupo, si abo keda sin bebe. Pues hopi bes hende ta kuminsá bebe—intoksiká nan kurpa—pa komplasé otro hende. Pues pa hende aseptá mi den nan sirkulo, mi mester hode mi kurpa meskos ku nan ta hode di nan. Ta e kaso ku pa hopi hende, alkohòl bira nan remedi diario pa temporalmente silensiá nan mente un ratu i pa asina nan por sinti bon ku nan mes pa un ratu.
Mi sa tende hende bisa, ku nan gusta e echo ku alkohòl ta pone nan lòs, pa asina nan por hinka nan mes mas den un ambiente. Pero mi ke bo pensa un tiki kiko esaki ta nifiká. Kiko esei ta bisa bo? Ami lo puntra bo mas bien ta ki miedu bo tin ku bo no por ta bo mes, manera bo ke, den ambiente di hende, sin yudansa di un droga? Pasó alkohòl ta un droga ku ta lansa GABA, Glutamate, i Opiods den bo seleber, kual ta un tim di neurokímiko ku segun tempu lo krea un mònster den bo kurpa ku aweró lo bo no sa kon pa libra di dje. Si, mi sa—‘Hoy se bebe!’ Pero defakto, no ta nada ‘great’, nada saludabel, i nada ehemplar den e kos ei!
Den mi bukinan ‘Kibra Hacha‘ i ‘Niun Pátaka‘ mi a papia mas di e efektonan di alkohòl i tokante e manera kon nos ta uza e supstansianan aki pa dil ku nos emoshonnan i dikon nos tin miedu di enfrentánan na un manera sobrio!
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Husticia pa nos grandinan ta e lema e aña’ki di Nacionnan Uni pa conscientisa mundo riba e malesa Alzheimer.
E situacion na Aruba no ta diferente cu resto di mundo, solamente cu aki personanan di riba 65 aña cu tin un of otro descapacidad ta esnan mas fragil den e sistema di salubridad. E situacion di pandemia a empeora e circunstancianan pa e grupo aki, cu no ta haya e debido atencion.
Melva Yanez ta bisa cu e no ta culpa ningun hende, pero e situacion di e pandemia a trece cu ne cu den cierto momento y casonan ta dicidi si un hende grandi ta sigui biba of ta scoge pa uno mas hoben. “Bo por bisa cu esey ta un regal di naturalesa, pero no ta un regal cu por mira como normal. Un persona di 65 aña bay ariba tin derecho riba un bida normal manera cualkier otro persona. No por tin descriminacion. Den hopi cos, den comercio y turismo no ta tene cuenta cu nos grandinan.”
Aruba mes no ta ekipo of atencion pa personanan grandi y cu un descapacidad. Esaki ta algo cu turistanan tambe ta sinti falta did je. E ta algo cu e fundacion di Alzheimer a yega di trece na conocemento di gobiernonan na diferente occasion. No mester lubida cu cada biaha e grupo di personanan grandi ta sigui crece. Na aña 2050 e lo ta tres biaha mas grandi cu aworaki. E grupo di 80 aña lo ta hopi grandi.
Hopi derecho di grandinan ta wordo viola y nan no ta haya e debido atencion. Ta duna nan pildo pa drumi, pasobra nan no ta drumi of ta bisti nan bruki henter dia. Esaki ta causa cu nan ta keda hopi cu esaki bisti y no ta sigui train nan musculonan. E ta haci cu nan situacion ta bay hopi mas atras. P’esey mester bini mas conscientisacion cu e grandinan merece miho. “No ta tur cos ta normal,” el a bisa refiriendo na loke ta wordo haci of no ta wordo haci pa e grandinan. Tin hopi cosnan chikito cu no tin suficiente personal cu tempo pa atende cu e grandinan.
El a duna ehempel di Spaña unda cu e situacion ta adapta pa honra e grandinan den nan tercer edad. Parti salud y recreacion, cu ta duna nan hopi mas atencion.


text:
Di kon derechi di vota ta sagrado?
Na tur mi fiel lesadónan bon siman i hopi bendishon . Ken ta malkría nan mama manera mester ta tur dia?. Ami a sòru di brasa esnan ku mi konosé i tuma e kalor humano ku nan a warda pa tur ku mester dje. Mi ta spera ku abo tin e kalor aki i ku bo sa kon kompartié. Mi mama ta na bida aínda i tur dia mi ta selebrá i fiesta ku né e tei pa su yu, nientu i bisa nietunan. Dios bendishoná bo Viola bo ta nos reina. Ok nos ta keda den e ambiente ei elekshon i tur loke ta bini aserka.
Pregunta, di kon derechi di vota ta sagrado?
Un pregunta segur hopi interesante, laga nos ban wak kiko ta vota i dikon e ta sumamente importante.Vota ta e derechi di un persona pa vota i skohe su representante pa medio di elekshon den gobiérno. E ta importante paso ta abo ta skohe bo mandatarionan ku segun abo por sirbi e pueblo. Si bo no hasi usu di bo voto e ora ei bo ta duna chens na otro partidonan drenta gobièrno ku kisas, bo no tabata ke.
Ken por bai vota?
Den un pais Demokrátiko e derechi di vota ta un derechi sumamente importante paso e ta mará nan derechi di siudadano, anto solamente den situashonan ekseptional e por wordu kitá fo’i un persona. E lei Kiesregelment Curacao, ta sipulá ku un persona ku pa medio di un veredikto írevokabel di un husio por kita nan derechi di vota of na un persona ku pa motivo di salu mental no ta apto pa hasi un akto hurídiko
Vota pásifiko of áktivo
Tin dos forma pa vota: pásivo i áktivo. Pásivo, ta e derechi di pone bo mes disponibel pa por vota pa bo, semper i ora ta kumpli ku e eksigenshanan den lei. Áktivo, ta e derechi di vota pa e partido di bo eskoho aki tambe mester kumpli ku e eksigenshanan den lei, manera 18 añja di edat i ku tin nashonalidad hulandes. Nos miembronan di Parlemento ta skohé kada kuater aña direktamente dor di nos pueblo. Ta bon pa para ketu na e hecho, ku ántes na Korsow no ta tur hende por a vota. Nos hende hòmber nan so por a vota i únikamente esnan ku por a skibi y ku ta tin propiedad. Hende muhé no por a vota mes. Na 1949 nos hende muhénan ta tin mag di vota pa promé biaha.
Pues ya bo sa………….hasi uso di BO DERECHI di VOTO ta un deber patriótiko! No laga niun hende pusha sen den bo man i bisa vota pa tal partido. Bo derechi Demokrátiko no tin preis! Te oro siman ku Dios ke.


text:
Prosedura
Prome ku bo bini pa bo prome sita, lo mi manda formularionan di inskripshón ku pregunta tokante bo keho i bo bida. Mi ta traha na un manera holístiko. Esei kier men ku mi ta sali for di e punto di bista ku bo ta forma parti di un totalidat mas grandi ku bo. Ta pa e motibu aki lo mi hasi pregunta tokante di bo historia: situashón di bida, sirkustansianan di bo ambiente, personalidat i relashónan interpersonal. Pasobra e kosnan aki por hasi bo malu meskos ku un virus òf un bakteria. E formularionan aki bo ta manda bèk pa mi promé ku bo promé sita tuma lugar. Durante di e prome sita lo mi puntra bo pa informashón adishonal a base di e formularionan di inskripshón.
“Kualke kos ku bo por, òf bo ta sonja ku por hasié, traha riba dje – determinashon ta duna intelecto bryante, forsa i magia.” (Johann Wolfgang Von Goethe)
Plan di tratamentu
Mi ta analisá huntu ku bo komo kliente, kua ta e tipo di intervenshónan ku mi ta konsiderá ku ta mihor pa bo gana bo salud bèk. Den liñanan general spliká, mi ta sigi e siguiente proseso: Investigá-Prosesá-Gana kòntrol bèk di salud físiko i mental- Apoyá e kliente dor di mandele mp3 ku tekstonan sugestivo (loke e por kontinua na kas kuné) òf siñé autohipnósis, loke tambe ta wordu graba i manda komo mp3. .
Kantidat di seshón
Hipnoterapia ta un forma di tratamentu di durashón kòrtiku. Si bo keho i e motibu pa kual bo ta buska ayudo ta sufisientemente kla i definí, e ora ei rònt di 3 a 5 seshón lo ta nesesario. En general despues di e prome seshón ja kaba tin mehoransa. E tempu ku ta separá kada seshón, ta wòrdu disidí huntu (entre e kliente i e terapeuta). Lo ke ta mas importante ta ku abo por bisa kua ta e mehoransa ku bo ta ripará. Durante di e seshónan, mi ta huza diferente intervenshónan (métodonan) terapéutiko pa trata e kausa di bo problema.
Preis pa kada seshón
E preis pa kada seshón ta Nafl 200 (incl. 6% btw). E promé seshón tin un durashón di 2 ora. Seshónan adishonal lo tin un durashón entre 1,5 i 2 ora.


text:
No more ‘Wendy Williams Show’ (ENG/PAP)
LOS ANGELES (AP) — “The Wendy Williams Show” will end because of Williams’ prolonged health-related absence and be replaced this fall with a show hosted by Sherri Shepherd, the producer of both TV programs said Tuesday.
The new daytime show, crisply titled “Sherri,” will “inherit” the time slots on Fox owned-and-operated stations that have been the backbone of Williams’ nationally syndicated talk show since 2008, producer and distributor Debmar-Mercury said.
Fin di Wendy Williams Show
E fin pa e popular Wendy Williams Show a yega debí na e prolongashon i ousensia di Wendy Williams, esaki pa motibu di su salú. Sinembargo e lo keda remplasá pa e programa di Sherri Shepherd, segun e produktornan di ámbos show. E show nobo di Sherri lo kambia di título i lo yama ‘Sherri Heredera’ i lo transmití den orarionan di FOX tv ku lo pasa na e oranan ku tabata transmití e entrevistanan na nivel nashonal di Williams desde 2008, asina e produktor a duna di konosé. Mirando ku e salú di Williams no ta bon ainda, ta kere ku e mihó desishon ku por tuma ta pa hasi e kambio aki, prinsipalmente pa tur e fanátikonan i tambe tur e propagandanan ku ta pone nan konfiansa den e show; i pa asina tambe Williams por tuma su kaminda pa rekuperashon. Mort Marcus i Ira Bernstein den un orashon a bisa ku nan ta spera ku pronto nan lo por traha bek ku Wendy den futuro, pero ku nan ta deseá Wendy pronto rekuperashon kompletu. Tambe e ehekutivonan a ekspresá nan amor i afinidad pa Wendy i atmirashon pa su éksito. Despues ku a anunsiá esaki, e kompania a nenga di duna mas komentario riba e problemanan di salú, di kual resientemente Wendy mes no a bisa nada den públiko. Wiliams ta gradisí Debmar-Mercury, Shepherd i otro personanan ku a apoyá su programa. Sherri Shepherd ta sumamente kontentu i hopi emoshoná ku e lo por bai kuminsá ku un propio show di entrevistanan ku ta tuma lugá na New York. E lo enfoká riba su amor pa e kultura pop, farándula, entretenimento i komedia.


text:
Iglesia Catolico Romano
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Iglesia Apostolico Catolico Romano ta e religion cristian di mas grandi rond mundo, clamando mas cu un biyon miembro. Su lider ta e Papa cu ta cabes di e Colegio di Obispo. Un comunion di e Misa Latino y e Misa Oriental Catolico, cu e meta pa plama e cristianismo di Hesucristo, e hacimento di sacramento y practica di e bondad.
E ta e iglesia di mas bieu rond mundo den cristianismo y a hunga un rol masha grandi mes den e cultura occidental. E ta di opinion cu Hesucristo tawata e prome fundado, cu e obisponan ta e siguidonan di e apostelnan y cu e Papa como sucesor di San Pedro a haya un primato universal.


text:
Mi ta un muhé Venezolana i mi tin 10 aña bibá na Korsou legal. Mi a lesa den korant ku no mester hasi èksamen mas na Ulandes pa pasport. Ta bèrdat e kos ei ta?
Bon siman na tur mi fiel lesadónan. Un siman bendishoná ku hopi sabiduria I perseveransha! Si kosnan no ta bai mané bo ke hinka rudia resa. Portanan ta habri pa esun ku ta hustu….
Ban wak e pregunta di siman:
Pregunta: bon dia señora ami ta un muhé Venezolana i mi tin 10 aña bibá na Korsou legal. Mi a lesa den korant ku no mester hasi èksamen mas na Ulandes pa pasport. Ta bèrdat e kos ei ta?
Danki pa e pregunta, i sigur sigur un tema ku ta biba hopi bou estranheronan ku ke naturalisá despues di 10-10-10. M’a yega di skibi over di e tema aki pero no over di e èksamen na Ulandes.
Promé ku 10-10-10, tur interesadó pa naturalisashon ku no ta e proseso di “Optie” mestera hasi e asina yama “inburgeringstoets”. E toets aki por a hasié na papiamentu.
Den e tempu ei Kòrsou tabata Antia Ulandes. Esei kemen ku pa “naturalisatie”, Reino a bai di akuerdo pa laga nos gobernashon mes kanalisá tur aspekto di naturalisashon. Esei ta nifika e preparashonnan pa e trayekto kristalisá.Tur esaki nan basá riba e asina yamá Rijkswet Nederlanderschap. Dunamentu di pasport ta algu di Reino i no di individual di kada isla ku ta pertenesé na reino. Despues di 10-10-10, ora ku Kòrsou a bira autónomo den Reino, Reino a pasa sakamentu di pasport pa Gobernadó i no Gezaghebber mas pasó pasport a bira un asunto di Reino. Esei kemen ku mester pasa e èksamen na Ulandes. Loke korant a publiká ta un proposishon ku a hasi na Reino.
Kòrda Lei di Reino -esta Rijkswet- ta e lei di mas haltu i semper e lei aki ta prevalesé riba tur otro lei. Dus -pa kontestá bo pregunta te ku awor aki un persona ku ke naturalisá mester pasa of hasi éksamen na Hulandes.
Mi ta kontentu ku bo a hanja mas informashon riba loke ta un proposishon. Un proposishon no ta nada ahinda tanten e no wordu aprobá i apliká. Den e kaso spesífiko aki ta Reino Ulandes ta bai tin e último palabra. Bendishon Rumannan te otro siman.


text:
4 di mei Gobièrnu di Kòrsou, Marina Real i VKC a konmemorá esnan ku a bringa den di Dos Guera Mundial i esnan ku a muri den guera òf mishonnan di pas. Despues di dos aña ku mester a mantené e seremonia simpel i adaptá na medidanan relashoná ku e pandemia di Covid-19, e aña akí a amplia e seremonia inkluso e sekshon di invitado.
“Libertat den konekshon“ ta e tema pa e aña akí riba Dia di Sakrifisio Patrimonial. Den su disertashon Promé Minister sr. Gilmar Pisas a enfatisá ku libertat tin di haber ku derechi di por aktua, papia i pensa liber, pero na mes momentu konektá ku otro pa lucha huntu pa salbaguardiá nos demokrasia.
Na final di e seremonia ofisial a desvelá un plakat nobo ku ta inkluí tur e nòmbernan di esnan ku a pèrdè nan bida i ku tabata falta riba e plakat ku tabatei. E seremonia a kuminsá 9’or di mainta na e ‘Monumento di Víktimanan di Guera’ na Waaigat. Despues a sigui pa Santana Militar na Roodeweg kaminda bou di guia di Stichting Militair Erfgoed Curacao a tene un seremonia ku veteranonan, algun invitado i tambe hóbennan di CURMIL, Scouting i Brigada di seguridat.


text:
KRALENDIJK – Suidadano Onnie Emerenciana ta hopi aktivo durante “Marshe di Playa” di tur fin di siman pega ku Selibon N.V.
Na e sitio ta bende diferente kos, entre otro mata. Onnie tabata karga un baki di mata i his’é, tambe pone riba su kabes, di manera ku outomolistanan por tuma nota di e aktividat. No ta kustumbrá e forma ku Onnie ta ekspresá nan produkto na Boneiru. E forma aki ta bon konosí na paisnan grandi.
Na Boneiru tin e kustumber di pone e produkto na un sitio, i e kliente ta yega serka i kumpra. Loke Onnie ta hasi ta duna resultado. Hendenan tabata para pa tuma informashon riba loke tin na e marshe pa bende durante e dia.
Potrèt ta mustra e mainta riba kaya Industria


text:
Tur momento den bida ta un momento di escogencia. Mi ta corda cu na un momento cu mi mester a tuma un decision determinante, un amigo a bisa mi algo cu semper a keda graba den mi mente.
Esta: ‘Corda cu tur loke un otro hende hasi bo, ta abo mes ta permiti pa sosode’. Pasobra como un ser humano bo tin e libertad pa scoge con pa reaciona riba cualkier asunto. Si un hende bisa bo un palabra pisa bo por scoge pa rabia of pa keda den bo propio balor sin sinti ningun ofensa. Y aki a cuminsa un proceso largo pa los mi mes di situacionnan indesea den mi bida.
Esaki ta momentonan cu nos tur ta haja nos mes aden den bida. Y nos tin cu scoge. Hopi biaha nos ta scoge sin pensa profundo riba e cosnan di balor di berdad. Kico e consecuencia di loke mi ta scoge ta pa mi mes, pa mi famia y mi pais? Kico e consecuancia lo ta aki 5, 10 of 20 anja? Bay paden un rato y reflecciona riba kico ta bo norma y balornan. Y laga esakinan ta e guia den loke bo ta scoge cada momento.
Bo por cambia bo mes dor di ta mas critico y observativo cu bo mes. Tambe pa decisionnan cu ta regarda bo famia y henter un comunidad. Gran parti di Mundo ta den un crisis di norma y balornan. Tin ora mi ta puntra mi mes si nos tin un les di sinja di e situacion aki.
Nos cada un por cuminsa hasi e diferencia….AWOR… ora nos scoge pa cosnan cu ta cuadra cu nos norma y balornan di mas halto den bida…
Bo a pensa di berdad, berdad kico eseynan ta?!….


text:
KRALENDIJK — Djasabra último for di 8or di mainta un grupo di persona a perkurá pa e muraya di palu temporal di MCB na Hato, haña un bista nechi ku diferente pintura.
Maduro & Curiel’s Bank a bini ku e idea pa organisá un kompetensia di pintamentu bou di e nòmber ‘Hubentut Pinta Bunita’, kaminda hóbennan di 13 pa 20 aña di edat por a partisipa ku chèns pa gana premionan atraktivo manera lèptop, Ipad òf 150 dòler kèsh. E hóbennan mester a skohe pa pinta produkto òf servisionan di e banko.
Kompetensia sigur tabata fuerte bou di e hóbennan ku a partisipá.
Kombinashon di potrèt ta ilustrá momentu ku e pintamentu a tuma lugá.


text:
Den Haag – Na Pulchri Studio a tuma lugar un recepcion di despedida pa Henk Brons como Director-General di Relacionnan di Reino na e ministerio di Asuntonan Interno y Relacionnan di Reino (BZK). Entre e invitadonan tambe tabata presente Minister Plenipotenciario Suplente di Aruba mr. Ady Thijsen. Na e ocacion aki sr. Thijsen a gradici sr. Brons – den nomber di Gobierno di Aruba – pa e cooperacion brinda durante cu e tabata director na BZK.
E programa a consisti di presentacion di e buki “Ongemak” scirbi door di Gert Oostindie y Wouter Veenendaal, sigi pa un discusion cu participacion di Ank Bijleveld, André Bosman, Francio Guadeloupe, Valika Smeulders y Glenn Thodé.
Henk Brons a cuminsa 43 aña pasa como redactor politico pa e corant “Het vrije Volk”. Su carera como ambtenaar a cuminsa como director di Voorlichting pa e ministerio di Enseñansa pa despues pasa pa RVD, cu ta e buro di informacion di Gobierno di Hulanda. Desde 2015 Henk Brons a ocupa e funcion di Representante di Hulanda pa Curaçao, St. Maarten y Aruba. Tres aña despues e ta keda nombra como Director-General pa Relacionnan di Reino na e ministerio di BZK.
Nota pa redaccion: Publicacion di e potret ta unicamenten cu mencion di e fotografo Nico van der Ven.


text:
MACUARIMA, ARUBA Dialuna pasa a tene un reunion informativo y contacto cu e barionnan di Sanicolas entre otro Sero Colorado, De Vuyst, Juan Morto, Lago Heights y Esso Heights, Diamantbergweg, Kustbatterij y vecindario caminda Polisnan di Bario pa pariba di brug a intercambia ideanan, preocupacion y sugerencianan cu habitantenan di e barionan aki.
E prome reunion aki tabata uno exitoso caminda 150 habitantenan a acudi na e reunion informativo aki al estilo di “townhall meeting”caminda habitantenan por a expresa tur loke nan ta sinti.
Nos kier a gradici diferente persona cu a yuda nos cu e prome reunion den bario. Sr. Rufo Anthony representante di Centro di Bario Lago Heights cu a brinda nos e centro aki cu tur su inventario na nos polisnan di bario pa por haci e reunion aki posibel
Nos Altocomisario drs. Ramon Arnhem cu a participa activamente for di comienso t’e final na e reunion y a intercambia cu e habitantenan sintando den publico hunto cu nan. Nos kier a gradici hefe di polisnan uniforma bou encargo di Sra. Trudy Hassel. Kende su persona tambe a participa activamente den e reunion. Departamento di Bario ta bou di Sra. Hassel su encargo cu a bin cu e iniciativa aki pa tene reunion den e barionan.
Nos kier a gradici e hefe di districto di San Nicolas Sr. Andy Young cu a acudi como habitante invita y manera e dicho ta bisa “Once a cop always a cop” a yuda cu e preparacion pa e anochi aki.
Na departamento di comunicacion, prevencion y informacion di KPA cu a yuda nos cu e parti di comunicacion.
Na final nos kier a yama un danki y gradici e habitantenan di barionan menciona cu a acudi masalmente na nos reunion y ta contento cu nan a trece tur preocupacionnan, sugerencianan y ideanan dilanti pa conhuntamente por mehora e calidad di bida y e seguridad di nos habitantenan den e barionan.
Polisnan di bario di pariba di brug San Nicolas lo continua cu e reunionan informativo y di contacto aki den e barionan di pariba di brug. Keda pendiente pa e otro barionan cu tambe nos lo bishita y haci nos reunion di contacto.
Habitante di San Nicolas a Sali masalmente – 150 PERSONA A ACUDI NA REUNION DI BARIO
MACUARIMA, ARUBA Dialuna pasa a tene un reunion informativo y contacto cu e barionnan di Sanicolas entre otro Sero Colorado, De Vuyst, Juan Morto, Lago Heights y Esso Heights, Diamantbergweg, Kustbatterij y vecindario caminda Polisnan di Bario pa pariba di brug a intercambia ideanan, preocupacion y sugerencianan cu habitantenan di e barionan aki.


text:
“Ki alegria, ora nan a bisa mi:
“ Laga nos ban cas di Senjor!’’
I awor ata nos aki para na bo portanan, Herusalem.”
Salmo 122.
Conforme cu boluntad di dios nos ta participa fayecimiento cristianamente di:
Sra. Maxima Maduro
mihor conoci como “Chichi”.
*30 Juli 1939 – 06 September 2022
Na nomber di su:
Rumannan:
†Irena Maduro y famia.
Catharina Maduro
Augustin y Maduro y famia
†Salvador Maduro
Simon Maduro
†Loreta Maduro
Greta y Reinaldo Tromp y famia
Rolando Maduro
Yuinan:
Romaldo y Erna Geerman
Elisabeth Geerman y famia
Roberto y Ana Geerman
Johny y Angeline Geerman y famia
Franklin Geerman.
Raul y Betty Geerman y famia
Ronald y Sandra Geerman y famia
Tantanan:
Wana Maduro y famia
Clara Fingal
Comer y compernan
Su enfermera: Lus Marina y famia
Demas nietonan, nietanan, bisanieton, bisanietan, sobrino y sobrinan cu ta mucho pa menciona.
Demas famianan: Maduro, Geerman, Tromp, Fingal, Pardo, Rasmijn, Yarzagaray, Trinidad, Antequra, Dirksz, Quandt, Pinales.
Nos disculpa si en caso den nos tristeza
nos por a lubida algun famia.
Acto di entiero lo tuma lugar dialuna 12 di September 2022 di 2’or pa 4’or na Olive Tree Funeral Care & Crematory despues saliendo pa Santa na Sabana Basora.
Nos ta lamenta cu despues di Entiero nos NO ta ricibi bishita di condolencia na cas.


text:
KRALENDJIK – 2 di ougùstùs 2019 suidadano Richard ‘Cha’ Pietersz tabata na ‘Dos pos’ i momentu ku el a bai kontrolá radieter di outo algu a bai robes i awa kayente di radieter a kima ful su barika.
Cha Pietersz a konta Radio Live 99.9 FM ku e la kai den pániko i a kore bai Rincon pa asina ambulans yud’é pa e yega hospital. CHA: ”Ku tur e doló di mi barika kimá, mi a kore yega den Rincon na e sitio destiná pa e ambulans, i a konstatá ku no tin ambulans den Rincon. Mi a tuma e desishon pa kore bai mi dòkter di kas, ku ta dòktera Bernabela den e situashon ku mi tabata ku tur e konsekuensianan. Aya mi a haña un dòkter hulandes i el a yudami i a bisami bai kas i drumi kontinuá ku rekuperashon. Den e forma ku mi tabata asina mi a regresá Rincon i bai kas. Despues di 4 dia dòktera Bernabela a regresá trabou i el a mandami spesialista. Aya nan a puntrami si ta ku ambulans mi a bin serka nan, esaki relashoná ku e situashon grave di mi barika, ”Cha a konta. El a sigui bisa: ”Durante fin di siman mester a sali den kayente di solo ku mi barika habri na herida di kemadura bai Huisarts en Post, dilanti di hospital pa tratamentu di e herida na mi barika. No tin un lugá ku por duna asistensia den Rincon pa algu simpel i no grave ku ta den rekuperashon. Mester sali for di Rincon bai playa pa e tratamentu,”Cha a menshoná. Potrèt ta duna un bista di e herida na barika di e suidadano.


text:
Ku un kambio temporal den maneho en konekshon ku reglanan tokante Tax Holiday, Minister di Finansa, señor mr. drs. Javier Silvania, lo stimulá invershonistanan lokal pa invertí sumanan mionario na Kòrsou den 2021.
Na e momento aki ta práktika ku Servisio di Impuesto ta duna Tax Holiday (grond ontwikkeling) solamente na momento ku 80% di e proyekto lo keda poné na disposishon di personanan ekstranhero sea pa medio di benta òf pa medio di hür. Pa motibu di Covid-19 no tin hopi stranhero riba Kòrsou na e momento aki, konsekuentemente ta difisil pa invershonistanan kumplí ku e kondishon di 80%.
Pa medio di un kambio temporal den maneho di Servisio di Impuesto, minister di finansa lo aprobá ku por duna Tax Holiday for di momento ku 20% of mas di kumpradónan di kas i òf apartemènt ta ekstranhero.
Ku e kambio aki por konta ku un invershon di aproksimádamente 180 mion florin den 2021. Spesífikamente lo hasi uso di e Tax Holiday pa proyektonan manera One Mambo pa un suma di 25 mion florin, Blue Ocean pa un suma di 7.5 mion florin, Bay Side pa un suma di 35 mion florin, Vredenberg pa un suma di 13 mion florin, Zeebries pa un suma di 65 mion florin, Sint Marie pa un suma di 18 mion florin, Alablanca pa un suma di 10 mion florin, Blue Bay pa un suma di 6 mion florin, The Jazmyn i The Ridge huntu pa un suma total di 70 mion florin. Sumando un gran total di 250 mion florin.
Riba pòrtrèt: Minister di Finansa señor mr. drs. Javier Silvania den kombersashon ku invershonistanan tokante su maneho di Tax Holiday.


text:
Djarason 7 di yüli último, Minister di Finansa a risibí un karta di Banko Sentral di Kòrsou i Sint Maarten, fechá 6 di yüli, kaminda ta indiká ku Banko Sentral di Kòrsou i Sint Maarten lo eliminá e moneda di 1 sèn for di sirkulashon i ku e desishon aki ta karga sosten di diferente grupo di interes.
Minister di Finansia, sr. mr. drs. Javier Silvania a tuma nota di e karta aki, ku pa su sorpresa Banko Sentral di Kòrsou i Sint Maarten a tuma un desishon asina sin ku a konsultá e desishon aki ku e minister responsabel, kual ta Minister di Finansa. A indiká na Banko Sentral di Kòrsou i Sint Maarten ku lo bai reakshoná riba e karta. Pa sorpresa di Minister di Finansa, e siguiente dia, 8 di yüli, e karta a sali den medionan di komunikashon, sin ku Minister di Finansa a haña oportunidat pa duna su reakshon.
E moneda di 1 sèn, konforme lèi, ta un moneda di pago legítimo. Ku otro palabra, no por saka e moneda di 1 sèn for di sirkulashon, sin hasi e kambionan nesesario den lei.
Komo konsekuensia di e redondeo aki, produktonan riba merkado por bira mas karu i konsekuentemente kosto di bida lo subi. Den e situashon di krisis aki i mirando e situashon finansiero krítiko di esnan mas vulnerabel den nos komunidat, un subida di kosto di bida no ta apropiá i no ta kuadra ku vishon di e gobièrnu aktual. Sinembargo, e echo ku presidente di Banko Sentral di Kòrsou i Sint Maarten ta tuma un desishon ku hurídikamente no ta korekto ta un echo di lamentá. Ta bon pa indiká tambe ku e konsiderashon pa saka e moneda di 1 sèn for di sirkulashon, ya a yega di tuma lugá den pasado. Despues di un investigashon amplio, a disidí pa no sigui ku e ruta aki, pa evitá eféktonan negativo ya menshoná.


text:
Aruba Airport Authority N.V. (AAA) su Wings of Hope (WoH) a organisa e prome 6K Sustainable Development Goals (SDG) Awareness Fun Walk & Run riba Diasabra September 3, 2022.
Un total di 211 participante a participa na e SDG Fun Walk & Run pa crea fondo pa Micky’s Foundation y Stichting Casa Cuna Progreseo y pa crea concientizacion riba e importancia di e Sustainable Development Goals di Nacionnan Uni. E dos fundacionnan a wordo escohi dor di AAA su empleadonan por medio di un poll.
Micky’s Foundation ta brinda muchanan cu limitacionnan fisico y/of mental cu terapia specializa y intensivo na cas di famianan completamente gratis. Micky’s Foundation ta organisa proyecto nan pa 3 luna consecutivo 4 bes pa aña pa por garantiza e continuacion di terapia. Cada terapia ta wordo duna cu por lo menos un mayor di e mucha aserca pa asina e mayor tambe por duna e mucha terapia na cas.
Stichting Casa Cuna Progreso ta un cas di mucha pa duna muchanan cu (temporalmente) no por biba na nan cas pa motibonan manera neglicencia, abuso sexual of abuso fisico. Stichting Casa Cuna Progreso tambe ta guia e mayornan e adultonan di crianza di e muchannan.
Na final di e SDG 6K Fun Walk & Run, e participantenan por a disfruta di algo pa refresca incluyendo awa di coco cu e branding di Wings of Hope riba e coconan, fruta y tambe a ricibi un regalo como muestra di aprecio. Den presencia di tur participante, AAA Wings of Hope a presenta un donacion di AWG 5,000.00 na cada fundacion. Pa conclui e evento, un total di 29 premio a wordo parti entre e participantenan y a inclui gadgets electronico, certificado di shopnan deportivo, dinner vouchers y airfare vouchers.
WoH kier a gradici tur boluntario, individuo, organisacionnan y otro service groups cu a participa na e SDG 6K Fun Walk & Run pa asina hasi esaki uno exitoso. WoH ta lo sigui contribui na proyectonan cu ta crea un mihor future pa e comunidad di Aruba, specialmente pa muchanan.
Sustainable Development Goals (SDGs) pero tambe riba e importancia cu cada individual su participacion tin den proyectonan manera esaki pa crea un mihor futuro pa e comunidad di Aruba, specialmente pa e muchanan.
Tocante AUA Airport
AUA Airport ta un id e airportnan mas AUA Airport ta un di e aeropuertonan mas ocupa den region Caribe cu mas di 22 diferente aerolinea operando pa Aruba contribuyendo na mas cu 2.5 miyon pasahero pa aña (prome cu COVID) y cu buelonan pa 28 diferente destinacion rond di mundo. AUA Airport ta opera stabiel cu mas di 95% di su bishitantenan cu ta bin pa vakantie di cual 76% ta for di Merca y Canada, 9% for di Latino Americano, 8% for di Europa y 4% for di Antia Hulandes te cu juni 2022.
AUA Airport ta reconoce cu esaki ta danki na e economia stabil, clima politico, hospitalidad, populacion diversifica y siguridad general di nos isla. AUA Airport ta sigui expande y mehora su facilidadnan pa mantene su posicion como un di e aeropuertonan mas innovado den region.
Conoce mas di loke ta pasando na AUA Airport ydor di bishita www.airportaruba.com y connecta cu AUA airport riba Twitter.com/Aruba_Airport, Facebook.com/ArubaAirport, Instagram.com/arubaairport/ and Linkedin.com/ArubaAirport.


text: Diaranzon anochi a drenta informe di cu lo tin huma saliendo banda di e ex edificio di Burger King den Caya G. F. “Betico” Croes, mesora a dirigi tanto polis como bombero na e sitio. Na yegada di e patruya a bin constata cu e huma aki lo ta saliendo for di ex edificio di Ennia. Polis a nota cu e lugar ta full sera y no por drenta for di abao. Na yegada di e bombero a kibra pa drenta e edificio y a bay paden. A bin resulta cu aki ta trata di kimamento di koper y esun responsabel a sali core bay a descubri cu ya cu e entradanan abo a ser full sera pero ariba tin un pasada via riba e dak di RBC unda esun responsabel a core sali. Polis a keda di avisa e doñonan pa sera e parti eyriba tambe pa evita adictonan infiltra den e edificio ey.


text:
ULTIMO ORA: BONEIRU.
HOBEN PERDÍ
Ayera djaluna 30 di november den oranan di anochi e hoben di 22 aña di edat Fransisco (Frans) Wanga, a sali kas den bario di Nawati te ku awor aki no a regresá kas bèk. Bisti na un karson kortiku pretu. Parti ariba ahinda no ta konosi. Frans tin un estatura di mas o menos 1 meter 75, kolo di kabei pretu. Su kabei ta model riba schouder. Un yamada ta bai na Fransisco Wanga pa e meldu su mes na warda di polis. Si kualke persona por a mira e hoben aki of sa mas di Fransisco Wanga, tuma kontakto ku polis via 717800
FUENTE: POLIS / AIMED AYUBI


text:
ULTIMO ORA.
BONEIRU.
IMAHEN DI KAMERA NAN TABATA KRUSIAL PA POR A SOLUSHONA E DESAPARISHON DI ADRIANA MORALES DE FLORENCIO DI 23 ANJA.
Basta grabashon di kamera e team investigativo a pasa dor di dje prome ku nan por a hanja pista di e homber sospechoso R.S. ku lo tabata huntu ku e dama.
Depues di e imahen nan aki outoridatnan a mobilisa mesora ku e entrada nan hudisial kaminda a realisa detenshon di e sospechoso.
Entretantu e mayornan di Adriana Morales de Florencio a yega Boneiru.
Nan a ser risibi pa kuerpo polisial y tambe un team di slachtofferhulp , gezaghebber di Boneiru tambe a reuni ku e mayornan na warda di polis.
A splika na e mayornan kiko e situashon ta despues di a bin enkontra e kurpa sin bida di nan yu dera na e kunuku jama DON ANTONIO patras di e dam grandi na playa grandi.
Awe mainta a termina ku sakamentu di e restonan mortal di e dama for di e kunuku.
E kurpa sin bida tabata den basta bon estado, loke ta un indikashon ku e no tabata tin hopi dia morto.
Investigashon ta den full swing.
NOTISIA LIVE 99 FM TIN E IMAHENAN KU KAMERA A KAPTA DI E SOSPECHOSO MOVIENDO KU E DAMA NA ALTURA DI MALEKON.
FUENTE: AIMED AYUBI.
NOTISIA KU BO POR KONFIA.